Republika Slovenija



Številka: U0611-16/2024

**POROČILO O IZVEDENIH NALOGAH UVHVVR ZA LETO 2023**

**Ljubljana, december 2024**

**KAZALO VSEBINE**

[1 UVOD 1](#_Toc184047591)

[2 VETERINARSTVO 2](#_Toc184047592)

[MEDNARODNO TRGOVANJE 2](#_Toc184047593)

[2.1.1 Mejni veterinarski nadzor izvoza in uvoza pošiljk živih živali 2](#_Toc184047594)

[2.1.2 Izvajanje pregledov na mestu izvora in izdajanje veterinarskih spričeval oziroma potrdil za trgovanje z živalmi v EU ter izvoz živali v tretje države 3](#_Toc184047595)

[2.1.3 Izvajanje pregledov na mestu izvora in izdajanje veterinarskih spričeval oziroma potrdil za trgovanje s proizvodi živalskega izvora, zarodnega materiala in živalskimi stranskim proizvodi v EU ter izvoz omenjenih živalskih proizvodov v tretje države 3](#_Toc184047596)

[ZDRAVSTVENO VARSTVO ŽIVALI 3](#_Toc184047597)

[2.2.1 Zdravstveno varstvo živali 3](#_Toc184047601)

[2.2.2 Registracija in identifikacija živali 6](#_Toc184047602)

[2.2.3 Nadzor nad izvajalci dejavnosti povezanih z živalmi 7](#_Toc184047603)

[ZAŠČITA ŽIVALI IN DOBROBIT 8](#_Toc184047604)

[2.3.1 Zaščita rejnih živali 8](#_Toc184047606)

[2.3.2 Zaščita živali med prevozom 8](#_Toc184047607)

[2.3.3 Zaščita rejnih in hišnih živali 9](#_Toc184047608)

[2.3.4 2.3.4. Zaščita živali, ki se uporabljajo v znanstvene namene 9](#_Toc184047609)

[ŽIVALSKI STRANSKI PROIZVODI 9](#_Toc184047610)

[3 VARSTVO RASTLIN 10](#_Toc184047611)

[MEDNARODNO TRGOVANJE 10](#_Toc184047612)

[ZDRAVJE RASTLIN 11](#_Toc184047613)

[3.2.1 Programi preiskav in načrti izrednih ukrepov za karantenske škodljive organizme rastlin 11](#_Toc184047616)

[3.2.1 Upravne in strokovne naloge na področju zdravja rastlin 11](#_Toc184047617)

[3.2.2 Uradni nadzor izvajalcev dejavnosti 13](#_Toc184047618)

[3.2.3 Ukrepi izkoreninjenja ali obvladovanja karantenskih škodljivih organizmov 15](#_Toc184047619)

[SEMENSKI MATERIAL KMETIJSKIH RASTLIN 16](#_Toc184047620)

[3.3.1 Upravne in strokovne naloge na področju semenskega materiala kmetijskih rastlin 16](#_Toc184047622)

[3.3.2 Inšpekcijski nadzor dobaviteljev 17](#_Toc184047623)

[FITOFARMACEVTSKA SREDSTVA 18](#_Toc184047624)

[3.4.1 Upravne in strokovne naloge na področju FFS 18](#_Toc184047626)

[3.4.2 Uradni nadzor nad izvajanjem prometa in uporabe FFS 19](#_Toc184047627)

[4 HRANA 21](#_Toc184047628)

[MEDNARODNO TRGOVANJE 21](#_Toc184047629)

[VARNOST ŽIVIL 21](#_Toc184047630)

[4.2.1 Spremljanje skladnosti živil 21](#_Toc184047633)

[4.2.2 Nadzor nad izvajalci dejavnosti 25](#_Toc184047634)

[4.3 KAKOVOST ŽIVIL 28](#_Toc184047635)

[5 KRMA 30](#_Toc184047636)

[Uradni nadzor 30](#_Toc184047637)

[5.1.1 Registracija in odobritev obratov NDPK 30](#_Toc184047638)

[5.1.2 Nadzor nad označevanjem krme 30](#_Toc184047639)

[5.1.3 Medicirana krma 31](#_Toc184047640)

[5.1.4 Nezaželene in prepovedane substance, ter druge snovi 31](#_Toc184047641)

[5.1.5 Mikrobiološki kriteriji krme 31](#_Toc184047642)

[5.1.6 Nadzor nad izpolnjevanjem zahtev glede higiene krme 32](#_Toc184047643)

[Stanje skladnosti 32](#_Toc184047644)

[Ukrepi za ugotavljanje učinkovitosti 34](#_Toc184047645)

[6 NOTRANJA PRESOJA 34](#_Toc184047646)

[7 SISTEMI HITREGA OBVEŠČANJA O UGOTOVLJENIH NESKLADJIH 34](#_Toc184047647)

# UVOD

UVHVVR opravlja upravne in strokovne naloge ter naloge uradnega nadzora na področju varnosti, kakovosti in označevanja živil, naravnih mineralnih vod, krme, vključno z gensko spremenjeno krmo; materialov in izdelkov, namenjenih za stik z živili v postopkih pridelave, predelave in distribucije živil, vključno s prodajo na drobno; vode za napajanje živali ter na področju živalskih stranskih proizvodov in pridobljenih proizvodov, ki niso namenjeni za prehrano ljudi, razen nalog, ki so v pristojnosti Agencije Republike Slovenije za okolje in Inšpektorata Republike Slovenije za kmetijstvo, gozdarstvo, lovstvo in ribištvo ter naloge uradnega nadzora na področju identifikacije in registracije živali, zdravja živali, varstva prebivalstva pred zoonozami, zaščite živali, uporabe in z uporabo povezane sledljivosti zdravil v veterinarski medicini, preventive pri razmnoževanju živali, varstva rastlin, semenskega materiala kmetijskih rastlin, razen nalog javne službe na področju semenarstva.

Inšpekcija za varno hrano, veterinarstvo in varstvo rastlin deluje znotraj Uprave za varno hrano, veterinarstvo in varstvo rastlin. V enotni inšpekciji naloge uradnega nadzora izvajajo uradni veterinarji, inšpektorji za hrano in fitosanitarni inšpektorji, in sicer na področjih iz pristojnosti Uprave za varno hrano – varne hrane, zdravja in dobrobiti živali ter zdravja rastlin in semenskega materiala. Naloge nadzora izvajajo z namenom preverjanja skladnosti izvajalcev dejavnosti in preverjanja, ali živali in blago izpolnjujejo predpisane zahteve.

Prednostne naloge IVHVVR so, poleg realizacije planiranih nalog uradnega nadzora, zagotavljanje dela in preverjanje izpolnjevanje pogojev na področjih, ki omogočajo nemoteno delovanje gospodarstva ter izvajanje nujnih nalog za obvladovanje tveganj v celotni agroživilski verigi s poudarkom nadzora nad dobrobitjo živali in obravnavo vseh primerov suma mučenja živali v reji ter nadzor vseh postopkov ravnanja z živalmi v klavnicah.

Stalen nadzor je določen s skupno evropsko zakonodajo in zajema vnaprej določene naloge v obratih za zakol živali, obratih za obdelavo divjadi ter na področju uvoza/izvoza živali in blaga iz/v tretje države. Ta nadzor in nadzor dobrobiti živali sta področji nadzora prve prioritete.

V letu 2023 je bilo še vedno precejšnje število obolelih inšpektorjev, vendar se lahko ugotovi, da so bili nadzori učinkoviti, saj so bila odkrita tveganja v postopkih nadzora obvladana oziroma znižana na sprejemljiv nivo. Inšpekcija je izrekala upravno inšpekcijske ukrepe za odpravo odkritih neskladij in izrekla predpisane globe za ugotovljene prekrške v skladu z zakoni.

V koordinaciji z drugimi inšpektorati so se še v prvem tromesečju izvajali nadzori po Zakonu o nalezljivih boleznih v zvezi s spoštovanjem vladnih ukrepov za preprečevanje širjenja okužbe z virusom SARS – CoV-2 (COVID-19).

V letu 2023 je bilo opravljeno 41012 inšpekcijskih pregledov. Zaradi ugotovljenih neskladnosti je bilo izrečenih 35118 ukrepov (upravnih in prekrškovnih). V upravnih postopkih je bilo izrečenih 35118 ukrepov (3610 ureditvenih odločb za odpravo nepravilnosti, 27 odločb o prepovedi dejavnosti, 29779 ukrepov za odpravo nepravilnosti izrečenih na zapisnik in 1702 opozoril po ZIN). V prekrškovnih postopkih je bilo izrečenih 3998 ukrepov (2404 odločb o prekršku z izrečeno globo, 404 plačilnih nalogov, 915 opominov, 275 opozoril po ZP-1, 0 obdolžilnih predlogov).

V letu 2023 je bilo obravnavanih tudi 89606 upravnih zadev iz pristojnosti UVHVVR.

# VETERINARSTVO

## MEDNARODNO TRGOVANJE

V okviru rednih del in nalog smo na Sektorju za mednarodne zadeve aktivno sodelovali pri pripravi zakonodaje Evropske Unije (EU) s področja uvoza živali in proizvodov živalskega izvora, ter trgovanja z živalmi in določenimi proizvodi živalskega izvora. Udeleževali smo se delovnih skupin v organizaciji Evropske komisije, ki so večinoma še potekale na daljavo. Glede uvoznih pogojev smo pripravljali pojasnila za izvajalce dejavnosti in uradne veterinarje, tako na podlagi prejetih vprašanj kot tudi splošne informacije na spletni strani GOV.SI.

Lastnikom hišnih živali smo pripravljali pojasnila glede potovanj s hišnimi ljubljenčki, ter pogoji za pridobitev hišnih ljubljenčkov (v SPIS 4 v zadevi 691 dokumentov).

Na Sektorju za mednarodne zadeve imamo tudi nacionalno kontaktno točko za sistem TRACES. TRACES je sistem EU za sledenje in uradni nadzor pošiljk pri uvozu in premikih med državami članicami EU. Zagotavljali smo podporo pri registraciji v sistem TRACES, saj izvajalci dejavnosti, ki niso vpisani v sistem, ne morejo izvajati uvoza in premikov z živali in določenega blaga ter koordinirali informacije v zvezi z delovanjem sistema med Evropsko komisijo in pristojnimi organi ter izvajalci dejavnosti. Izvedli smo tudi izobraževanje za izvajalce dejavnosti in uradne veterinarje UVHVVR glede pogojev za uvoz in premike čebel ter uporabo sistema TRACES za potrjevanje veterinarskih spričeval in registracijo izvajalcev dejavnosti.

Na Sektorju za mednarodne zadeve smo preko nacionalne kontaktne točke EFSA aktivno sodelovali pri organizaciji konference ob Svetovnem dnevu varne hrane, ki je potekal v Državnem Svetu.

Kontinuirano je celo leto potekalo usklajevanje s tretjimi državami glede pogojev izvoza in veterinarskih spričeval za izvoz. Za države, s katerimi je za pogajanja pristojna Evropska komisija, sodelujemo v DS Sveta EU (Potsdam). Zaradi geografske pozicije je veliko interesa industrije za izvoz v države Zahodnega Balkana. Sodelovanje lahko ocenimo kot zelo dobro, kar se je izkazalo tudi s hitrim reševanjem konkretnih vprašanj in pripravi novih vzorcev spričeval za izvoz. Dostop do trgov določenih tretjih držav vključuje zelo kompleksne predhodne postopke (npr. Kitajska, Japonska, ZDA, Kanada). Zaradi BREXIT so postopki za izvoz v Veliko Britanijo kompleksnejši, prav tako tudi za uvoz iz Velike Britanije v EU in v tem delu je bilo opravljenega veliko dela pri obveščanju izvajalcev dejavnosti, vključno z objavo najnovejših informacij na spletni strani GOV.SI.

Za izvoz pošiljk živali in blaga, ki jih mora zaradi zahtev tretjih držav spremljati veterinarsko zdravstveno spričevalo, imamo pripravljenih cca 526 različnih obrazcev v sistemu CIS Certifikati. Določeni vzorci spričeval za izvoz pa so na voljo tudi v sistemu TRACES, kadar je tako dogovorjeno med Evropsko komisijo in namembno tretjo državo. V letu 2023 je bilo v CIS Certifikati na novo pripravljenih ali popravljenih 25 obrazcev spričeval.

Na sektorju pripravljamo zaprosila za komunikacijo nepravilnosti pri netrgovskih premikih s hišnimi ljubljenčki in živalmi v trgovanju s preostalimi državami članicami EU preko sistemov AAC in FF. Bilateralno o teh zadevah komuniciramo s tretjimi državami. Na tem področju notifikacij v FF sistem je bila Slovenija po številu poizvedb v letu 2023 med najbolj aktivnimi državami EU (podatki Evropske komisije) glede števila podanih notifikacij.

V okviru sodelovanja s FURS smo na njihovo zaprosilo izvedli izobraževanje glede uradnega nadzora pošiljk pred vnosom v EU, za katerega je pristojni organ FURS v skladu z Uredbo o izvajanju uredbe (EU) o uradnem nadzoru in drugih uradnih dejavnostih na poročju živil, krme, zdravja in dobrobiti živali ter zdravja rastlin in fitofarmacevtskih sredstev.

V decembru 2023 smo na Sektorju uspešno koordinirali in sodelovali pri izvedbi presoje, ki so jo za področje vnosa pošiljk živali in določenega blaga v Unijo izvedli presojevalci Direktorata F (DG SANTE) Evropske komisije.

### Mejni veterinarski nadzor izvoza in uvoza pošiljk živih živali

Slovenija ima dve mejni veterinarski postaji, to sta Luka Koper in Letališče Brnik. Samo letališče Brnik je odobreno za živali kategorije »drugo«. Gre predvsem za akvarijske ribe, rake, mehkužce za zaprte okrasne objekte, ribje ikre in hišne živali.

Podatki **o izvozu** **pošiljk/živih** živali skozi pristanišče MKT Luke Koper:

* Število pregledanih pošiljk živih živali namenjenih izvozu: 998;
* Število naloženih živali: 36.876.

Podatki **o uvozu** pošiljk skozi letališče MKT Brnik:

* Število pregledanih uvoznih pošiljk živih živali: 6.

### Izvajanje pregledov na mestu izvora in izdajanje veterinarskih spričeval oziroma potrdil za trgovanje z živalmi v EU ter izvoz živali v tretje države

Cilj na področju spremljanja premikov živali je ohranjanje zdravstvenega stanja in preprečitev eventualnega prenašanja bolezni živali.

Pred izdajo spričevala se opravi pregled splošnih in posebnih garancij države članice oziroma tretje države, kamor je pošiljka namenjena. Pregledi glede izpolnjevanja pogojev pred premikom živih živali se opravijo na kmetijskih gospodarstvih in v zbirnih centrih.

V letu 2023 je bilo v druge države članice odpremljenih skupno 4.462 pošiljk živali oziroma 8.865.732 živih živali, od tega je bilo 53,9 % pošiljk goveda, 17,4 % pošiljk perutnine, 15,9 % pošiljk enoprstih kopitarjev, 7,3 % pošiljk prašičev, in 0,3 % drobnice. 5,2 % pošiljk je bilo pošiljk drugih živalskih vrst, med drugim za čebele, pse, ptice v ujetništvu (podatki iz sistema TRACES – QlikSense).

V tretje države je bilo izvoženih skupno 536 pošiljk živih živali.

### Izvajanje pregledov na mestu izvora in izdajanje veterinarskih spričeval oziroma potrdil za trgovanje s proizvodi živalskega izvora, zarodnega materiala in živalskimi stranskim proizvodi v EU ter izvoz omenjenih živalskih proizvodov v tretje države

V letu 2023 je bilo v druge države članice EU odpremljenih skupno 483 pošiljk proizvodov živalskega izvora, zarodnega materiala in živalskimi stranskim proizvodi, ki jih mora spremljati INTRA zdravstveno spričevalo, od tega je bilo največ 68,9 % pošiljk valilnih jajc in 15,1 % pošiljk ribjih proizvodov (podatki iz sistema TRACES – QlikSense).

V tretje države je bilo skupno izvoženih 7.845 pošiljk živalskih proizvodov in krme. Največ je bilo izdanih certifikatov za pošiljke živil živalskega izvora.

## ZDRAVSTVENO VARSTVO ŽIVALI

Velik del področja zdravja živali se izvaja kot druga uradna dejavnost, ki je prenesena na veterinarske organizacije s koncesijo za izvajanje javne veterinarske službe, na Nacionalni veterinarski inštitut in na druge organizacije. Gre za naloge spremljanja, preprečevanja in izkoreninjenja bolezni živali.

Premiki živali, zarodnega materiala in proizvodov živalskega izvora so pomemben dejavnik tveganja za zdravje živali in ljudi. Z nadzori nad premiki in trgovanjem z živalmi, identifikacijo in registracijo živali, izvajalci dejavnosti povezanih z reprodukcijo živali, zbiranja živali in opravljanjem dejavnosti akvakulture zagotavljamo ohranjanje zdravja živali in preprečujemo morebitne prenose bolezni na živali oziroma ljudi.



### Zdravstveno varstvo živali

V okviru najmanjšega obsega zdravstvenega varstva živali, ki ga zagotovi Republika Slovenija, pripravi Uprava vsako leto program sistematičnega spremljanja zdravstvenega stanja in cepljenj živali (Odredba), ki ga potrdi minister, pristojen za veterinarstvo. Odvzem vzorcev in cepljenja izvedejo veterinarske organizacije s koncesijo in drugi izvajalci del po Odredbi. Diagnostične preiskave izvajajo uradni laboratoriji. Predpisani programi se izvajajo na celotnem območju Republike Slovenije.

V skladu z Izvedbeno uredbo 2021/620/EU[[1]](#footnote-1) ima Republika Slovenija uradno priznane statuse države proste:

* okužbe z *Brucella abortus, B. melitensis* in *B. suis* pri populacijah goveda;
* okužbe z *Brucella abortus, B. melitensis* in *B. suis* pri populacijah ovc in koz;
* okužbe s kompleksom *Mycobacterium tuberculosis* (*Mycobacterium bovis, M. caprae* in *M. tuberculosis*) (MTBC);
* okužbe z virusom stekline (RABV);
* enzootske goveje levkoze (EBL);
* okužbe z virusom bolezni Aujeszkega (ADV);
* okužbe z virusom modrikastega jezika (serotipi 1–24) (okužba z BTV).

Za BSE ima Slovenija priznan status države z zanemarljivim tveganjem. Pridobljeni statusi se ohranjajo v skladu s predpisanimi programi.

V skladu z Uredbo 2021/690/EU[[2]](#footnote-2) so bili s strani Evropske komisije za leto 2023 odobreni in sofinancirani programi za spremljanje, nadzor ali izkoreninjenje afriške prašičje kuge, stekline, aviarne influence, raznih oblik TSE/BSE in praskavca.

Glavni cilj nadzora je, da z nadzornimi ukrepi zagotovimo, da se načrtovano zdravstveno varstvo živali izvaja v skladu s pravnimi podlagami in da so odrejeni ukrepi za preprečevanje in izkoreninjanje bolezni pravočasni in učinkoviti.

Z izvajanjem rednih uradnih nadzorov nad izvajalci prenesenih nalog nadzora s področja zdravstvenega varstva živali, vključno z nalogami imenovanih laboratorijev, se zagotavlja kvalitetno izvajanje storitev ter visoka stopnja skladnosti z zakonodajo oziroma strokovnimi pravili.

***Preglednica: Število opravljenih preiskav za vzdrževanje statusov, programe spremljanja in izkoreninjenja v letu*** 2023

|  |  |  |  |  |
| --- | --- | --- | --- | --- |
| **Vrsta** | **Bolezen** | **Št. pregledanih obratov** | **Št. pregledanih živali** | **Opombe** |
| **Govedo** | Enzootska goveja levkoza | 1 | 4 | Odredba 2023 – 12. člen, prva alineja |
| 5 | 5 | Odredba 2023 – 12. člen, druga in tretja alineja (tumorozne spremembe) |
| Slinavka in parkljevka | 1 | 4 | Odredba 2023 – 13. člen |
| Bruceloza govedi | 1.337 | / | Odredba 2023 – 14. člen, prvi odstavek (skupni mlečni vzorci) |
| 16 | 440 | Obvezno navodilo – Poglavje VII, Priloga V (individualni vzorci) |
| Goveja tuberkuloza | 10.073 | 86.422 | Odredba 2023 – 15. člen, prva alineja (tuberkulinizacija) |
| 7 | 28 | Odredba 2023 – 15. člen, druga alineja (pljučnice) |
| 17 | 191 | Odredba 2023 – 15. člen, tretja alineja (linija klanja) |
| **Drobnica** | Bruceloza ovc in koz | 156 | 3.523 | Odredba 2023 – 18. člen |
| **Prašiči** | Bolezen Aujeszkega | 146 | 3.891 | Odredba 2023 – 19. člen, prvi odstavek, prva alineja |
| 393 | 531 | Odredba 2023 – 19. člen, prvi odstavek, druga alineja (merjasci) |
| Afriška in klasična prašičja kuga (APK in KPK) | 506 | 1.355 | Odredba 2023 – 20. in 21. člen |
| **Perutnina** | Atipična kokošja kuga | 306 | 1.186\* | Odredba 2023 – 22. člen (kontrola imunosti); \*št. hlevskih vzorcev; vsak vsebuje 20 krvnih vzorcev |
| Aviarna influenca | 227 | 3.160 | Odredba 2023 – 23. člen (sistematični nadzor – serološko) |
| 208 | 820 | Odredba 2023 – 23. člen (zgodnje odkrivanje) |
| **Kopitarji** | Infekciozni metritis kopitarjev | 201 | 279 | Odredba 2023 – 24. člen |
| **Ribe** | Virusna hemoragična septikemija | 59 | 213\* | Odredba 2023 – 25. člen; \*št. skupnih vzorcev semenske in ovarialne tekočine; vsak vsebuje vzorce 10 rib |
| Infekciozna hematopoetska nekroza | 51 | 191\* | Odredba 2023 – 25. člen; \*št. skupnih vzorcev organov; vsak vsebuje vzorce 10 rib |
| **Čebele** | Huda gniloba čebelje zalege in tropileloza | 75 | / | Odredba 2023 – 26. člen (klinični pregled čebelnjakov) |
| 25 | / | Odredba 2023 – 26. člen (laboratorijska preiskava HGČZ) |
| Mali panjski hrošč | 299 | / | Odredba 2023 – 27. člen (klinični pregled čebelnjakov) |
| **Divjad** | Steklina | / | 243 | Odredba 2023 – 28. člen, (1) odstavek |
| / | 287 | Odredba 2023 – 28. člen, (2) odstavek (aktivni nadzor – odstreljene lisice iz 32. člena) |
| Lyssavirusi pri netopirjih | / | 2 | Odredba 2023 – 29. člen |
| Afriška in klasična prašičja kuga, bolezen Aujeszkega | / | 575 | Odredba 2023 – 30. člen, prvi odstavek |
| / | 334 | Odredba 2023 – 30. člen, drugi odstavek (KPK), ZNUAPK[[3]](#footnote-3) (APK) |
| Aviarna influenca | / | 455 | Odredba 2023 – 31. člen (pasivni nadzor) |
| / | 56 | Odredba 2023 – 31. člen (aktivni nadzor) |
| Parazitarne zoonoze | / | 191 | Odredba 2023 – 32. člen (ehinokokoza) |
| / | 280 | Odredba 2023 – 32. člen (trihinela) |
| **Več vrst živali** | Vranični prisad | 788 | 19.606 | Odredba 2023 – 34. člen (cepljenje) |
| Bolezen modrikastega jezika | 60 | 975 | Odredba 2023 – 35. člen (kontrolne živali) |
| Prijava abortusov in preiskave: |  | | |
| * Enoprsti kopitarji | 12 | 15 | Odredba 2023 – 36. člen, drugi odstavek, točka a) (kužni arteritis kopitarjev, konjski rinopneumonitis) |
| * Govedo | 17 | 17 | Odredba 2023 – 36. člen, drugi odstavek, točka b) - bruceloza |
| 583 | 699 | Odredba 2023 – 36. člen, drugi odstavek, točka b) - drugi povzročitelji - BVD |
| 385 | 427 | Odredba 2023 – 36. člen, drugi odstavek, točka b) - drugi povzročitelji |
| * Drobnica | 10 | 10 | Odredba 2023 – 36. člen, drugi odstavek, točka c) (bruceloza) |
| * Prašiči | 4 | 5 | Odredba 2023 – 36. člen, drugi odstavek, točka č) (afriška in klasična prašičja kuga, bolezen Aujeszkega) |

| Bolezen | Št. preiskanih vzorcev | Št. pozitivnih |
| --- | --- | --- |
| BSE pri govedu | 5.821 | 0 |
| TSE pri ovcah | 2.532 | 1\* |
| TSE pri kozah | 944 | 0 |

\*Atipični praskavec

V letu 2023 je bilo opravljenih skupno 2730 nadzorov nad izvajanjem ukrepov v zvezi z pojavom aviarne influence pri prostoživečih pticah. Ugotovljenih je bilo 614 neskladij. Prav tak je bilo opravljenih skupno 932 nadzorov v rejah domače perutnine nad izvajanjem ukrepov v zvezi z pojavom aviarne influence pri domači perutnini. Ugotovljenih je bilo 22 neskladij.

**Transmisivne spongiformne encefalopatije:**

V letu 2023 je bilo na BSE preiskanih 5821 govedi, od tega jih je bilo 10 iz rednega zakola (zdrave zaklane živali, rojene v Bolgariji in Romuniji, starejše od 30 mesecev). Na BSE je bilo testiranih tudi 5.797 govedi, starejših od 48 mesecev, iz različnih rizičnih skupin živali (poginule živali, v sili zaklane živali (nujni zakol) in živali s kliničnimi znaki pri *ante mortem* pregledu pred zakolom (bolne živali)), ter 14 sumljivih živali (klinični sumi na BSE in živali, ki so kazale nespecifične klinične znake motenj centralnega živčevja). Vsi izvidi preiskav na BSE so bili negativni.

V letu 2016 smo obseg testiranja na TSE pri drobnici povečali, saj želimo zagotoviti izpolnjevanje pogojev za pridobitev statusa države z zanemarljivim tveganjem za klasični praskavec. Pogoje za pridobitev statusa države z zanemarljivim tveganjem za klasični praskavec smo izpolnili leta 2023. Junija 2023 smo tudi vložili vlogo za priznanje statusa države z zanemarljivem tveganem za klasični praskavec na Evropsko komisijo. V letu 2023 je bilo na TSE skupaj pregledanih 2532 ovc in 944 koz. Pri eni ovci smo diagnosticirali atipični praskavec.

Vzorce zaklanih govedi ovc in koz so odvzeli uradni veterinarji v odobrenih klavnicah za zakol govedi in drobnice, ostale vzorce pa so odvzeli strokovni delavci NVI v odobrenih obratih kategorije 1, ki izvajajo vmesne dejavnosti (obratih za zbiranje in obdukcijo živalskih trupel). Vse preiskave je opravil Nacionalni veterinarski inštitut (NVI).

### Registracija in identifikacija živali

Učinkovita sledljivost je ključni element politik obvladovanja bolezni. Na področju identifikacije in registracije je cilj uradnega nadzora odkriti kritične procese in druga tveganja, ki se lahko pojavijo z nespoštovanjem pravil v zvezi z identifikacijo živali.

Uprava je v letu 2023 izvajala nadzor nad identifikacijo in registracijo govedi na gospodarstvih na podlagi ocene tveganja, ki ga je pripravi Sektor za identifikacijo in registracijo ter informacijske sisteme, v nadaljevanju SIRIS (približno 70% pregledov) in na gospodarstvih, ki so jih v plan vključili na OU na podlagi določenih kriterijev (približno 30 % pregledov).

Ostali organi (IRSKG in AKRTP) so izvajali nadzor tudi na podlagi analize tveganja.

V rejah **drobnice** se je izvajal nadzor na gospodarstvih na podlagi plana, in sicer po seznamu, ki ga je pripravil SIRIS in na gospodarstvih, ki so bila vključena v nadzor na podlagi rezultatov prejšnjih pregledov in na podlagi ocene tveganja. Nadzor se je izvajal sočasno z drugimi pregledi na gospodarstvih.

Pregledi glede označenosti **prašičev** so se izvajali na tistih prašičerejskih obratih, ki so jih določili na OU, pri čemer se je upošteval kriterij števila premikov prašičev iz drugih držav članic oziroma veliko prihodov na gospodarstvo in malo odhodov. Nadzor se je izvajal tudi sočasno s pregledi kjer se je nadziralo izvajanje stanja glede izpolnjevanja zahtev glede dobrobiti živali in kontroliralo izvajanje Odredbe 2023.

Naloga uradnega nadzora glede označenosti **kopitarjev** se je sistematično izvajala v zbirnih centrih ob potrjevanju veterinarskih spričeval za premike med državami in v klavnicah ob sprejemu živali v zakol. Kontrola označenosti se je izvajala tudi na gospodarstvih ob kontroli izvajanja letnih pregledov. Redni pregledi na kmetijskih gospodarstvih se opravljajo v skladu z letnim planom dela, ki temelji na oceni tveganja. Glede na podatke ugotavljamo, da večinoma niso bila ugotovljena večja neskladja. Število izvedenih pregledov je nižje od planiranih, kar je posledica situacije v zvezi s Covid-19.

Preglednica: Podatki uradnega nadzora (UVHVVR, IRSKG in AKRTP):

|  | Število gospodarstev | Število opravljenih nadzorov | Število registriranih živali | Število pregledanih živali |
| --- | --- | --- | --- | --- |
| Identifikacija in registracija govedi | 27.205 | 2.158 | 461.391 | 37.824 |
| Identifikacija in registracija ovc in koz | 7.533 | 386 | 146.830 | 19.218 |

Pri nadzoru nad identifikacijo in registracijo govedi je bilo neskladje ugotovljeno na 210 gospodarstvih, zaradi česar je bilo izrečenih 63 upravnih in 6 pravosodnih ukrepov. Na podlagi ugotovitev je bil na 3 gospodarstvih izrečenih ukrep omejitve gibanja posameznih živali za skupno 15 živali, na 3 gospodarstvih je bil izrečen ukrep omejitve gibanja vseh živali, in sicer za skupno 48 živali.

Pri nadzoru nad identifikacijo in registracijo ovc in koz je bilo neskladje ugotovljeno na 68 gospodarstvih, zaradi česar so bili izrečenih 3 upravni ukrepi.

### Nadzor nad izvajalci dejavnosti povezanih z živalmi

Nekateri obrati v katerih so nastanjene kopenske živali, obrati z zarodnim materialom in dejavnostjo zbiranja, morajo zaradi tveganja za zdravje živali in ljudi izpolnjevati določene zahteve in morajo biti registrirani oziroma odobreni. V Sloveniji je bilo v letu 2023 odobrenih/registriranih 460 obratov. V to skupino obratov spadajo obrati kot so: odobreni zbirni centri, odobreni trgovci, kontrolne točke, obrati za pridobivanje zarodnega materiala, osemenjevalna središča za pridobivanje in skladiščenje semena, obrati odobreni za trgovanje s perutnino in valilnimi jajci, karantenski obratu za ptice, živalski vrtovi ter odobreni obrati akvakulture.

Skupno je bilo opravljenih 111 nadzorov. Največ nadzorov je bilo opravljenih v odobrenih obratih akvakulture (39%), sledijo obrti odobreni za trgovanje s perutnino in valilnimi jajci, trgovci in zbirni centri. (od 10-14%).

Neskladja so bila ugotovljena v 8 obratih (7% obratov), od tega v dveh zbirnih centrih, pri štirih odobrenih obratih akvakulture in dveh obratih akvakulture za predelavo živil.

Goljufivih in zavajajočih praks nismo zaznali.

## ZAŠČITA ŽIVALI IN DOBROBIT

Zaščita živali in dobrobit je področje, ki ureja odnos ljudi do živali glede zaščite življenja živali, zdravja in dobrobiti živali.

Cilj nadzora na področju dobrobiti živali je nadzor nad odgovornostjo vseh pravnih in fizičnih oseb, ki so v kakršnem koli odnosu do živali ob ravnanju z živalmi ter nadzor nad skladnostjo ravnanj s področnimi predpisi.



### Zaščita rejnih živali

Cilj uradnega nadzora na področju rejnih živali je odkrivanje rej, ki na posameznih področjih najbolj odstopajo in identifikacija vzrokov za neskladja s predpisi.

Redni pregledi na kmetijskih gospodarstvih se opravljajo v skladu z letnim planom dela, ki temelji na oceni tveganja.V poročilo so vključeni tudi nenačrtovani, izredni pregledi, ki se opravljajo na podlagi prejetih prijav. Zato je raven skladnosti pričakovano nižja, kot bi bila v primeru izvajanja nediskriminatornih pregledov oziroma v primeru naključnega nadzora.

V letu 2023 je bilo število opravljenih nadzorov primerljivo z letom 2022, prednjačil je izredni nadzor na podlagi prejetih prijav. Redni načrtovan nadzor (38 % vseh pregledov) je bil usmerjen na gospodarstva, kjer je na podlagi analiz prejšnjih let tveganje za kršitve višje. 56 % pregledov je bilo opravljenih na podlagi prijav, 5 % pregledov je bilo izvedenih zaradi preverjanja ali so rejci izvedli odrejene ukrepe po ugotovljenih neskladnostih. Od skupno 540 pregledanih rej, je bilo s predpisi skladnih 63 % rej.

Splošna analiza neskladnosti kaže, da stanje na področju zagotavljanja dobrobiti rejnih živali v letu 2023 ostaja podobno prejšnjim letom.

Preglednica: Dobrobit živali na gospodarstvu

|  |  |  |  |
| --- | --- | --- | --- |
| Rejne živali | Število enot pridelave | Število opravljenih nadzorov | Število enot z ugotovljenimi neskladji |
| Prašiči | 18.121 | 70 | 17 |
| Kokoši nesnice | 159 | 29 | 3 |
| Piščanci | 287 | 56 | 10 |
| Teleta | 15.900 | 98 | 43 |
| Ostale rejne živali |  | 317 | 126 |

V obratih, kjer se preverjajo pogoji skladno z veljavno evropsko zakonodajo s področja zaščite prašičev, kokoši nesnic, piščancev za prirejo mesa in telet, je bilo opravljenih 253 nadzorov na gospodarstvih. Neskladja so bila ugotovljena na 73 gospodarstvih (29 % gospodarstev), zaradi česar je bilo izrečenih 73 upravnih ukrepov.

### Zaščita živali med prevozom

Nadzor prevoza živih živali se je izvajal v zbirnih centrih oziroma na drugih krajih odhoda - premika živali in v klavnicah pri raztovarjanju živali. Poleg omenjenega je mobilna enota na celotnem ozemlju Slovenije opravljala uradni nadzor, pri katerem se je preverilo tako stanje živali v transportu, kot tudi stanje prevoznega sredstva in skladnost spremne dokumentacije. Skupno je bilo opravljenih 20.126 uradnih nadzorov, od tega največ 79% pri prevozu govedi. Ugotovljenih je bilo 548 neskladij, kar predstavlja manj kot 3 % neskladnosti, za kar je bilo izrečenih 105 upravnih ukrepov. Največ neskladij (95 %) je bilo ugotovljenih pri pregledu dokumentacije. Neskladja glede primernosti živali za prevoz so bila ugotovljena v 21 primerih. Mobilna enota je v okviru nadzorov 288 pošiljk živali (skupno število živali 41.403) ugotovila 73 neskladnih pošiljk. Izrečeno je bilo skupaj 48 upravno inšpekcijskih ukrepov ter izrečenih 36 ukrepov v prekrškovnem postopku.

V letu 2023 je bilo na podlagi nadzorov v Luki Koper in nadzorov, ki jih je opravila mobilna enota, kontaktni točki posredovanih 25 obvestil o ugotovitvah nadzorov živali med prevozom. Skupno je bilo ugotovljenih 25 neskladij. Največ je bilo posredovanih obvestil zaradi pogina oziroma potrebne evtanazije živali, kar se je ugotavljalo na mestu prekladanja živali v Luki Koper, do koder prispejo živali s cestnimi prevoznimi sredstvi in nadaljujejo pot z ladjo. Z obvestili je bilo seznanjenih 14 držav članic, največ obvestil je bilo poslanih na Madžarsko.

Z enim obvestilom o kršitvah obveščamo več držav članic in sicer državo članico kraja odhoda, državo članico pri kateri je registriran prevoznik, državo članico, ki je izdala certifikat o usposobljenosti voznika/spremne osebe, državo članico, ki je odobrila cestno prevozno sredstvo za dolge vožnje ter državo članico namembnega kraja.

### Zaščita rejnih in hišnih živali

Nadzor nad izpolnjevanjem pogojev za hišne živali se izvaja v okviru obravnave prijav. Prednostno se obravnavajo prijave, iz katerih je razbrati neposredno ogrožanje življenja hišne živali. Poleg omenjenega se izvaja nadzor v obratih, kjer se zadržujejo hišne živali, kot so zavetišča za zapuščene živali in hoteli za hišne živali. Nadzor nad zaščito rejnih živali se izvaja na podlagi letnega plana dela in prejetih prijav.

V letu 2023 je UVHVVR prejela 1969 prijav. V postopkih je bilo zaradi ogroženosti življenja in zdravja živali odvzetih 336 hišnih in 467 rejnih živali.

### 2.3.4. Zaščita živali, ki se uporabljajo v znanstvene namene

Uradni veterinarji izvajajo nadzor v odobrenih vzrejnih in uporabniških organizacijah. V skladu s pravilnikom, ki ureja pogoje za izvajanje postopkov na živalih določi pogostost inšpekcijskih pregledov uradni veterinar na podlagi analize tveganja, v kateri upošteva vrsto in število nastanjenih in uporabljenih živali, vodenje evidenc, število in vrsto projektov ter informacije, ki bi lahko kazale na neskladnost z določčbami omenjenega pravilnika. Pregledi se morajo vsako leto opraviti vsaj v eni tretjini organizacij, od tega mora biti vsaj polovica pregledov opravljenih nenapovedano.

V Sloveniji je odobrenih 11 organizacij, ki so ali samo uporabniške, ali pa so hkrati tudi vzrejne organizacije. Uradni veterinarji so opravili inšpekcijski pregled v 5 organizacijah. Neskladnosti so bile ugotovljene pri vodenju evidenc, pomanjkanju dokazov o sestankih komisij za dobrobit živali in usposobljenosti osebja.

## ŽIVALSKI STRANSKI PROIZVODI

Nadzor nad odobrenimi ŽSP obrati in objekti ter registriranimi izvajalci dejavnosti je bil v letu 2023 izveden v skladu s planom dela. Glavni cilj je bila izvedba rednih pregledov odobrenih obratov ter registriranih obratov in izvajalcev dejavnosti v skladu s planom dela s poudarkom na preverjanju sledljivosti in ravnanjem z ŽSP na kraju nastanka (predelovalni obrati, gostilne, klavnice in lovske zbiralnice).

Opravljenih je bilo 51 uradnih pregledov v odobrenih obratih in objektih in 18 pregledov registriranih izvajalcev dejavnosti, obratov in objektov. Poleg tega je bilo opravljenih še 2458 pregledov na označevanje in sledljivost živalskih stranskih proizvodov / pridobljenih proizvodov. Ti pregledi so se opravili v sklopu uradnih nadzorov nad ravnanjem z bivšimi živili na mestu nastanka, nad ravnanjem z ŽSP v odobrenih in registriranih živilskih obratih, ravnanjem s kuhinjskimi odpadki iz gostinskih dejavnosti v mednarodnem prometu, ravnanjem z odpadki iz gostinskih dejavnosti v obratih javne prehrane ter v sklopu nadzora nad organskimi gnojili in izboljševalci tal v maloprodaji, ki jih izvaja IRSKGLR.

Skladnost pregledanih odobrenih obratov je bila na splošno zadovoljiva. Ugotovljenih je bilo 19 neskladij, odrejenih je bilo 21 upravnih ukrepov. Uradni veterinarji so ob nadzoru ugotovili določene higiensko-tehnične pomanjkljivosti, neustrezno vodenje evidenc (količina proizvodnje, evidence čiščenja in DDD) in nepopolne ali neustrezne komercialne dokumente. V več primerih so zaznali pomanjkljivosti v načrtih notranjih kontrol in HACCP načrtih. V dveh primerih so ugotovili neskladne mikrobiološke parametre za predelane živalske beljakovine oziroma presnovne ostanke proizvodnje bioplina.

Pri nadzoru registriranih nosilcev dejavnosti, obratov in objektov sta bili v letu 2023 ugotovljeni 2 neskladnosti, odrejena so bili 4 upravni ukrepi. Neskladnosti se nanašajo na označevanje in neskladno spremno dokumentacijo.

Več neskladij so uradni veterinarji zaznali pri ravnanju z ŽSP na mestu nastanka, in sicer gre za odlaganje živalskih stranskih proizvodov na neustreznem ali neprimernem mestu ter neurejeno odstranjevanje.

Obravnavanih je bilo 26 primerov nelegalno odloženih živalskih stranskih proizvodov v naravi, kar je precej manj kot v preteklih letih.

Goljufivih in zavajajočih praks nismo zaznali.

# VARSTVO RASTLIN

## MEDNARODNO TRGOVANJE

**Uvoz**

Pri uradnem nadzoru pošiljk rastlin, rastlinskih proizvodov in nadzorovanih predmetov ob vstopu v Unijo glede **zahtev ukrepov varstva pred škodljivimi organizmi rastlin** so fitosanitarni inšpektorji opravili 12.853 pregledov (2022: 9.175, 2021: 6.639, 2020: 3.883 pregledov, 2019: 2.877), vključno s pregledi LPM (2.667) v okviru nadzora varnosti in kakovosti živil in vključno s 1.179 pregledi pošiljk v fitosanitarnem tranzitu. Število opravljenih pregledov se iz leta v leto povečuje, predvsem zaradi trenda nenehnega povečevanja uvoza rastlin, še posebej svežega sadja in zelenjave, preko Luke Koper in zaradi strožjih zahtev ob vstopu v Unijo na področju zdravja rastlin. Na mejnih kontrolnih točkah je bilo prestreženih 44 neskladnih pošiljk po poreklu iz Jordanije, Vietnama, Egipta, Turčije in drugih držav. Največ neskladij se nanaša na manjkajoča ali pomanjkljiva fitosanitarna spričevala, in sicer največ pri pošiljkah svežega sadja in zelenjave ter semen. Odrejeni so bili ustrezni ukrepi. Podrobni podatki o zavrnitvah so razvidni v prilogi tega poročila.

V l. 2023 smo s Pošto Slovenije sklenili poseben dogovor glede obravnave poštnih pošiljk rastlin, in sicer dogovor o evidentiranju in vračilu pošiljk rastlin, ki jih ne spremlja fitosanitarno spričevalo, pošiljatelju v tretjih državah.

Slednje pošiljke se ne ocarinijo in še niso v postopku poskusa vstopa v Unijo. Na ta način smo preprečili vstop 142 poštnih pošiljk brez fitosanitarnega spričevala. V poštnih pošiljkah se najpogosteje pošiljajo semena in čebulice različnih vrst rastlin, pa tudi posamezne pošiljke sadik rastlin, po izvoru iz različnih držav izven Evropske Unije.

V l. 2023 smo se carinskim organom dogovorili za poseben protokol glede izvajanja nadzora rastlin, rastlinskih proizvodov in drugih predmetov, ki so vnesene na ozemlje Unije kot del osebne prtljage potnikov. Carinski organ je v okviru izvajanja carinskega nadzora opravil 18 zasegov blaga, za katerega potniki niso predložili ustreznega fitosanitarnega spričevala, in sicer svežega sadja (mango, limete, pitaja, papaja, marakuja, pasijonka, jabolka, kaki), zelišč in zelenjave (rdeča pesa, feferoni, grah, fižol, okra, kasava, melancani, korenine, afriški krompir, avokado). Skupna količina zaseženega blaga v letu 2023 je bila 98,39 kg, zaseženo blago pa je izviralo iz različnih držav: Bangladeš, Filipini, Indija, Republika Indonezija, Kamerun, Kosovo, Nigerija, Ruanda, Rusija, Tajska, Turčija in Združeni Arabski Emirati. S carino fitosanitarni inšpektorji izvajajo večkrat letno poostrene skupne nadzore osebne prtljage potnikov.

V letu 2023 je bilo opravljenih 61 (2022: 69) inšpekcijskih nadzorov semenskega materiala kmetijskih rastlin ob uvozu. Zavrnjeni sta bili dve pošiljki. Razlog zavrnitve je bil, da sorta lubenice in sorta melon, ki jih je iz ZDA želela uvoziti fizična oseba, nista izpolnjevali zahteve o vpisu sort v Skupni katalog sort ter zahtev o enakovrednosti semenskega materiala kmetijskih rastlin, kot je določeno v 29. členu Zakona o semenskem materialu kmetijskih rastlin.

Največ uvoznih pošiljk je bilo po poreklu iz Srbije (36), sledijo ZDA (7) ter Tajvan in Izrael (4). Med rastlinskimi vrstami, ki so bile predmet uvoza, je bilo največ pošiljk koruze (12), sledita pšenica (8) in ječmen (8).

V letu 2023 smo skupaj s FURS vzpostavili nov SAT napotek za področje uvoza semenskega materiala kmetijskih rastlin. Za ves semenski material, ki je urejen s semenarsko zakonodajo je v skladu z zakonodajo o zdravju rastlin ob uvozu zahtevano tudi fitosanitarno spričevalo.

Fitosanitarni inšpektorji so v letu 2023 opravili 902 uradnih nadzorov ob vnosu FFS. Ob nadzoru je bilo ugotovoljeno eno neskladje.

**Izvoz**

Število izdanih fitosanitarnih spričeval se je v primerjavi s predhodnim letom nekoliko zmanjšalo, izdanih je bilo skupno 4.421 **fitosanitarnih spričeval za izvoz** oz. ponovni izvoz pošiljk v tretje države (v 2022: 7.019). Največ se izvozi pošiljk lesa, po izvoru iz različnih držav, in sicer na Kitajsko, Vietnam, v Indijo in države bližnjega vzhoda. Opažamo tudi trend povečevanja izvoznega certificiranja blaga, ki se uvozi v Unijo preko Luke Koper in ponovno izvozi v tretje države, predvsem Ukrajino, kar je posledica novih trgovskih poti po omejevanju trgovanja preko Črnega morja.

## ZDRAVJE RASTLIN



### Programi preiskav in načrti izrednih ukrepov za karantenske škodljive organizme rastlin

V letu 2023 je bilo na področju zdravja rastlin veliko aktivnosti UVHVVR usmerjenih v sistematično spremljanje škodljivih organizmov rastlin (bolezni in škodljivci), zbiranje podatkov o njih ter pripravo analiz in ukrepov zanje. Izvedenih je bilo 49 programov preiskav za ugotavljanje navzočnosti 60 karantenskih škodljivih organizmov rastlin na ozemlju Slovenije. Programi so bili opredeljeni v poročilu o izvajanju večletnih programov preiskav in v poročilu izvajanju programov preiskav, ki jih sofinancira EU.

Skladno z zahtevo EU zakonodaje glede prednostnih škodljivih organizmov je bilo pripravljenih in objavljenih 7 posebnih načrtov izrednih ukrepov za posamezne prednostne karantenske škodljive organizme.

Zaradi številnih najdb v sosednjih državah in z namenom usklajenega izvajanja ukrepov je bil posodobljen in objavljen tudi Načrt izrednih ukrepov za virus rjave grbančavosti plodov paradižnika (Tomato brown rugose fruit virus), čeprav ta škodljivi organizem ne spada med prednostne.

Za namen usklajenega ukrepanja je bil posodobljen Načrt izrednih ukrepov za zlato trsno rumenico (Grapevine flavescence dorée) ter v skladu z Uredbo o ukrepih za zatiranje in preprečevanje širjenja zlate trsne rumenice pripravljeno Navodilo za izvajanje ukrepov za zatiranje zlate trsne rumenice in prenašalca.

### Upravne in strokovne naloge na področju zdravja rastlin

**Registracija izvajalcev poslovne dejavnosti (FITO register)**

Večina upravnih postopkov, ki jih je vodila UVHVVR na področju zdravja rastlin, se je nanašala na registracijo izvajalcev poslovnih dejavnosti, ki se ukvarjajo s pridelavo, trženjem, uvozom in izvozom določenih rastlin, rastlinskih proizvodov in nadzorovanih predmetov, izdajo dovoljenj za izdajanje rastlinskih potnih listov, dovoljenj za posebno dodelavo lesenega pakirnega materiala, dovoljenj za uporabo organizmov za biotično varstvo rastlin ter dovoljenj za uvoz oz. premeščanje materiala za znanstvene in raziskovalne namene.

V register izvajalcev poslovnih dejavnosti (FITO register) je bilo v letu 2023 na novo vpisanih 88 pravnih ali fizičnih oseb, 12 oseb je dobilo dovoljenje za izdajanje rastlinskih potnih listov (RPL), 5 oseb pa dovoljenje za posebno dodelavo lesnega pakirnega materiala (LPM). Iz FITO registra je bilo izbrisanih 28 pravnih ali fizičnih oseb, 39 oseb pa je spremenilo oziroma dopolnilo registracijo. Dovoljenje za izdajanje RPL je bilo odvzeto 17 osebam, dovoljenje za posebno dodelavo LPM pa 2 osebama. 10 oseb je spremenilo oziroma dopolnilo dovoljenje za izdajanje RPL, prav tako 10 tudi za LPM. Konec leta 2023 je bilo tako v FITO register vpisanih 1075 pravnih in fizičnih oseb. Z dovoljenjem za izdajanje RPL je razpolagalo 290 oseb, z dovoljenjem za posebno dodelavo LPM v okviru mednarodnega standarda za fitosanitarne ukrepe pa 121 oseb.

Za izvajalce poslovnih dejavnosti, ki so pooblaščeni za izdajanje rastlinskih potnih listov, je bilo izvedenih več preverjanj znanja za njihove imenovane strokovne osebe.

**Sodelovanje na EU in mednarodnem nivoju**

V okviru zastopanja Slovenije v različnih delovnih telesih EU in mednarodnih organizacijah s področja zdravja rastlin in rastlinskega semenskega materiala je v letu 2023 UVHVVR aktivno sodelovala na več kot 60 sestankih, kjer so se pripravljali številni novi predpisi, se razpravljajo o strateških usmeritvah in izmenjevalo različne informacije ter izkušnje. Evropska organizacija za varno hrano EFSA je izvajala koordinirano EU kampanjo ozaveščanja posameznih skupin deležnikov in javnosti v vseh državah članicah EU o pomenu ohranjanja zdravih rastlin.

Poleg poročila o programih preiskav za ugotavljanje navzočnosti škodljivih organizmov je bilo v EU poročano tudi o večletnem programu preiskav za ugotavljanje navzočnosti škodljivih organizmov rastlin, o določenih karantenskih škodljivih organizmih pa je bilo pripravljeno dodatno podrobno poročilo. V EUROPHYT-Outbreaks je bilo poročano o 4 novih najdbah karantenskih škodljivih organizmov in izvedenih ukrepih za njihovo izkoreninjanje, in sicer 3 poročila glede zlate trsne rumenice (posodobitev informacij), 1 poročilo glede krompirjeve rumene ogorčice (*Globodera rostochiensis)*, 1 poročilo o virusu grbančavosti paradižnika (ToBRSV) in 1 poročilo za *Pantoea stewartii* subsp. *stewartii* (posodobitev) Pripravljenih je bilo še 10 notifikacij o zaključku notifikacij iz preteklih let (izkoreninjenje).

**Skupna kmetijska politika in biotično varstvo rastlin**

UVHVVR je v letu 2023 opravila številne naloge v okviru sodelovanja z MKGP – Direktoratom za kmetijstvo. Aktivno je bila vključena v spremembe strateškega načrta skupne kmetijske politike (SKP 2023-2027) z vidika varstva rastlin ter spremembe zahtev za izvajanje intervencije biotično varstvo rastlin (vključena v SN SKP 2023 – 2027).

V letu 2023 je UVHVVR trem ponudnikom izdala dovoljenja za trženje 7 različnih tržnih proizvodov, ki vsebujejo domorodne koristne organizme za namene biotičnega varstva ter odločbi o spremembi dovoljenj za trženje 2 tržnih proizvodov zaradi spremembe pakiranja.

**Vzdrževanje in posodabljanje podatkovne baze za namene poročanja, evidentiranja škodljivih organizmov ter prognoza**

UVHVVR je skozi vse leto zagotavljala strokovno podporo in koordinacijo za nemoteno delovanje Agrometeorološkega portala Slovenije. Evidentiranje vizualnih pregledov in odvzem vzorcev je bilo organizirano v podatkovni bazi ISI/UVH-apl, v letu 2023 se je tudi pričelo urejati avtomatsko prepisovanje podatkov o analizah iz računalniških programov posameznih laboratrijev v ISI/UVH-apl, ki je v skladu s smernicami glede obveščanja. Dokončno implementacijo se pričakuje v letu 2024. Na podlagi podatko je bil preurejen Fitosanitarni prostorski portal kot storitvena stran na gov.si. Velik napredek je bila prenova Agrometeorološkega portala Slovenije, saj se je portal uredil na način dostopnosti za ranljive skupine, dodani so bili novi moduli in urejen je bil grafični prikaz podatkov. Zlasti je pomembna vpeljava novih modulov za minimalne temperature, ameriškega škržatka, jablanov škrlup in jablanovega zavijača. Strokovne informacije so bile preko prognostičnih obvestil posredovane pridelovalcem o najpomembnejših gospodarskih boleznih in škodljivcih vinske trte, sadnega drevja, vrtnin, hmelja, žita, krompirja in drugih poljščin. Zagotovljeno je bilo tudi tekoče vzdrževanje mreže agrometeoroloških postaj (senzorji, baterije, solarni paneli) in opravljena zamenjava nekaterih starih postaj.

**Javna služba, javna pooblastila in delovanje laboratorijev**

Strokovnjaki so v okviru izvajanja javnih pooblastil izvajali številne naloge, ki omogočajo ustrezno zdravstvene varstvo rastlin v Sloveniji. Izvedene so bile številne aktivnosti v zvezi z zagotavljanjem delovanja javne službe zdravstvenega varstva rastlin. Za kakovostno izvajanje nalog, tako uradne kontrole kot drugih uradnih dejavnosti, pa so v Sloveniji imenovani štirje uradni laboratoriji in pet nacionalnih referenčnih laboratorijev za posamezne skupine škodljivih organizmov rastlin.

UVHVVR je v letu 2023 koordinirala in strokovno spremljala izvajanje strokovnih nalog zdravstvenega varstva rastlin s področja integriranega varstva rastlin. Pooblaščeni izvajalci (KIS, IHPS, KGZ Maribor, KGZ Nova Gorica in KGZ Novo mesto) strokovnih nalog so v letu 2023 izvedli 33 strokovnih nalog s področja integriranega varstva rastlin (11 s področja vrtnarstva, 8 s področja poljedelstva, 9 s področja sadjarstva in 5 s področja vinogradništva). Pri izvajanju teh strokovnih nalog je bilo izvedenih več kot 49 preizkušanj alternativnih metod in tehnik za obvladovanje škodljivih organizmov.

Rezultati preizkušanj so bili na različnih dogodkih (predavanja, delavnice, strokovni posveti, …) predstavljeni kmetijskim svetovalcem javne službe kmetijskega svetovanja, strokovnjakom drugih javnih služb s področja kmetijstva in pridelovalcem, pripravljenih pa je bilo tudi več predstavitev strokovnih nalog v različnih medijih (strokovne revije, časopisi, prispevki na lokalnih radijskih postajah, v oddaji Ljudje in zemlja na RTV SLO 1,…). Rezultati zaključenih strokovnih nalog so objavljeni na IVR portalu. Tudi v letu 2023 smo aktivno spremljali ter usmerjali dopolnjevanje vsebin na IVR portalu (na njem so zbrani vsi aktualni opisi in informacije o škodljivih organizmih posameznih kultur ter predstavljeni vsi ukrepi s katerimi lahko zmanjšamo porabo fitofarmacevtskih sredstev) ter pripravo smernic integriranega varstva bučevk (bučk, kumar).

V letu 2023 smo z različnimi aktivnostmi skušali še bolj povezati delo javne službe zdravstvenega varstva rastlin z delom ostalih javnih služb na področju kmetijstva (JS v vrtnarstvu, JS v poljedelstvu, KS v sadjarstvu, JS v vinogradništvu, JS v oljkarstvu, JS kmetijskega svetovanja) ter promovirali javno službo zdravstvenega varstva rastlin in njeno delo

**Informiranje izvajalcev dejavnosti in javnosti**

Za obveščanje širše javnosti so bile državljanom in podjetjem nudene tudi številne informacije o predpisih, pogojih uvoza, izvoza in trgovanja z rastlinami (vključno z rastlinskim semenskim materialom), usposabljanjih, publikacijah, pristojbinah in drugih stroških s področja dela.

Izvedena je bila tudi kampanja obveščanja in ozaveščanja na Ljutomersko ormoškem območju z okolico o pomenu izvajanja ukrepov za zatiranje in preprečevanje širjenja zlate trsne rumenice in sicer o zatiranju ameriškega škržatka ter odstranjevanju okuženih trsov.

### Uradni nadzor izvajalcev dejavnosti

Na področju varstva pred ŠO rastlin je bilo v letu 2023 v okviru uradnega nadzora, na vseh lokacijah nadzora (uvoz: 12.853, izvoz: 4.421, notranjost: 2.874) skupaj s kontrolnimi pregledi (465) opravljenih 20.613 fitosanitarnih pregledov (leta 2022: 19.115, 2021: 16.982).

V okviru **uradnega nadzora izvajalcev dejavnosti** glede ukrepov varstva pred škodljivimi organizmi rastlin je bilo opravljenih 2.874 (v 2022: 2.921) uradnih nadzorov, kar je po obsegu primerljivo s predhodnim letom. V sklopu slednjega nadzora so bili opravljeni 607 nadzorov pri registriranih izvajalcih dejavnostih iz FITO-registra, 1.932 nadzorov izven registriranih mest, 333 nadzorov pri premikih rastlin, rastlinskih proizvodov in drugih predmetov in dva nadzora pooblaščenih javnih služb zdravstvenega varstva rastlin. Poleg tega je bilo izvedenih 465 kontrolnih pregledov v primeru ugotovljenih neskladnosti (na vseh lokacijah nadzora). Ugotovljeno je bilo skupno 934 neskladij (v 2022: 673, v 2021: 791, v 2020: 620 neskladij), vključujoč nove najdbe škodljivih organizmov. Na višje število ugotovljenih neskladij so vplivale predvsem številne nove ugotovitve žarišč z zlato trsno rumenico.

V okviru uradnega nadzora pri **registriranih izvajalcih dejavnosti** je bilo opravljenih skupno 607 pregledov zahtev na podlagi Uredbe o zdravju rastlin (v l. 2022: 703 pregledov), od tega 536 nadzorov pri pooblaščenih izvajalcih dejavnosti in 71 pri ostalih registriranih zavezancih. Manjše število nadzorov v primerjavi s predhodnim letom je posledica spremembe kategorizacije tveganja glede frekvence nadzora pooblaščenih registriranih zavezancev.

Po prejemu vloge na UVHVVR glede pridobitve dovoljenja za izdajanje rastlinskih potnih listov (v nadaljevanju RPL) fitosanitarni inšpektorji preverijo izpolnjevanje pogojev, in sicer predvsem izpolnjevanja zahtev glede zagotavljanja sledljivosti in vzpostavitve načrta za ukrepanje v primeru suma ali potrditve nadzorovanih škodljivih organizmov. V letu 2023 so inšpektorji opravili 14 pregledov izpolnjevanja pogojev (v 2022: 11).

Pri **pooblaščenih izvajalcih dejavnosti** (v nadaljevanju PID), ki izdajajo rastlinske potne liste ali nameščajo oznako ISPM-15 fitosanitarni inšpektorji v okviru uradnega nadzora preverjajo obveznosti izvajalcev dejavnosti in izvajajo uradne preglede ter vzorčenja rastlin v primeru suma navzočnosti karantenskih škodljivih organizmov ali suma presežene tolerance nadzorovanih nekarantenskih škodljivih organizmov ter v primeru predpisanega uradnega vzorčenja zaradi preverjanja posebnih zahtev pred izdajo rastlinskih potnih listov. Pri PID je obvezen vsaj en uradni nadzor letno oz. dodatni nadzori glede na ocenjeno tveganje. Skupno je bilo pri PID opravljenih 536 nadzorov (608 v 2022), neskladja so bila ugotovljena pri 6 % pregledov, kar je manj kot v preteklem letu (10% neskladij). Pri pooblaščenih izvajalcih za izdajanje rastlinskih potnih listov se neskladja najpogosteje nanašajo na nepravilnosti glede oddaje letne prijave pridelave (prijava pridelave ni oddana / oddana prepozno / nepopolna), sledijo neskladja glede vodenja evidenc in zagotavljanja sledljivosti. Pri pooblaščenih izvajalcih dejavnosti za označevanje po ISPM 15 se neskladja nanašajo na pomanjkljivosti glede vodenja evidenc, glede zagotavljanja sledljivosti, slabo vidnih žigov ter ažuriranje podatkov v FITO-registru. V letu 2023 je bilo pri pooblaščenih izvajalcih dejavnosti skupno izrečenih 29 upravno – inšpekcijskih ukrepov in izrečenih 14 sankcij za prekrške.

V L. 2023 je bilo opravljenih 71 (2022: 84) pregledov **pri registriranih izvajalcih dejavnosti, ki nimajo dovoljenja za izdajanje RPL oz. ISPM 15,** kar predstavlja okoli 10% vseh izvajalcev dejavnosti, ki so vpisani v FITO-register in nimajo dovoljenja RPL / ISPM 15. Neskladja so bila ugotovljena pri 5 zavezancih, nanašala so se predvsem na zahteve glede uskladitve registracije v FITO-registru.

V okviru nadzora **pri pridelavi izven registriranih mest** je bilo leta 2023 opravljenih skupno 1.932 pregledov (v l. 2022: 1.271), ki vključujejo izvedene nadzore v okviru ukrepov izkoreninjenja ali obvladovanja škodljivih organizmov rastlin (glej poročilo glede ukrepov izkoreninjenja ali obvladovanja karantenskih škodljivih organizmov).

**Pri premikih** rastlin, rastlinskih proizvodov in drugih predmetov je bilo opravljenih 333 (v 2022: 237 pregledov). Nadzor se opravlja v skladiščih, distribucijskih centrih, maloprodajnih trgovinah, tržnicah in prodajnih mestih na registriranih mestih/enotah pridelave (211 pregledov), v skladiščih lesenega pakirnega materiala (89 pregledov), pri premikih lesa (4 pregledi) in pri nadzoru prodaje na daljavo (spletna prodaja) (29 pregledov) ter nadzor pri premikih čebeljih panjev (11). Ugotovljenih je bilo 44 neskladij, ki se nanašajo predvsem na zahteve glede opremljenosti z rastlinskimi potnimi listi, neskladja glede zagotavljanja sledljivosti in neskladja glede lesenega pakirnega materiala.

V 2023 so fitosanitarni inšpektorji opravili nadzor pri dveh izvajalcih javne službe zdravstvenega varstva rastlin za področje certificiranja semenskega krompirja.

Na področju zdravja rastlin je bilo v letu 2023 skupno izdanih 15 plačilnih nalogov in 17 odločb o prekršku fizičnim osebam, pravnim osebam ter odgovornim osebam pravnih oseb. Plačilni nalogi oz. odločbe o prekrških so bili izrečeni zaradi neizvajanja ukrepov obveznega zatiranja ameriškega škržatka (9), neizvedbe odrejenih ukrepov za zatiranje viroidnih zakrnelosti hmelja (2), nepravilnosti glede označevanja pri premikih glede rastlinskih potnih listov (5), pomanjkljivosti glede vodenja evidenc in zagotavljanja sledljivosti pri pooblaščeni izvajalcih dejavnosti (3), popravljanje LPM v skladu z ISPM 15 brez dovoljenja UVHVVR (7), neizvajanje ukrepov v opuščenih vinogradih (2), neizpolnjevanje odrejenih ukrepov fitosanitarnega inšpektorja v žarišču zlate trsne rumenice (2), na zahtevo inšpektorja in v roku, ki ga določi inšpektor, ne da pisnega pojasnila, dokumentacije in izjave v zvezi s predmetom nadzora (2). Prekrškovni postopki niso nujno vezani na ugotovljene kršitve v letu 2023, saj se lahko prekrškovni postopek uvede 2 leti po ugotovitvi prekrška.

### Ukrepi izkoreninjenja ali obvladovanja karantenskih škodljivih organizmov

Fitosanitarni inšpektorji spremljajo in nadzirajo izvajanje predpisanih in odrejenih ukrepih v vseh aktualnih razmejenih območjih s karantenskimi škodljivimi organizmi, ki lahko ostanejo pod uradnim nadzorom več let po potrjeni najdbi in določitvi razmejenega območja.

V letu 2023 so inšpektorji odrejali ukrepe oziroma nadzirali izvajanje predpisanih in odrejenih ukrepov v razmejenih območjih zlate trsne rumenice, na treh lokacijah najdb bakterije *Pantoea stewartii* subs*. stewartii* pri pridelavi koruze, na mestu pridelave paradižnika na Primorskem, kjer je bila v 2023 potrjena najdba virusa rjave grbančavosti plodov paradižnika (ToBRFv), na razmejenem območju za izvajanje predpisanih ukrepov izkoreninjenja za vrsto *Ralstonia pseudosolanaceaum* pri pridelavi ingverja, v razmejenem območju bele krompirjeve ogorčice (*Globodera pallida*) na območju Ilirske Bistrice, rumene krompirjeve ogorčice (*Globodrea rostochiensis*) na Gorenjskem in ogorčice *Meloidogyne luci* v okolici Ljubljane.

**Zlata trsna rumenica** (Grapevine flavescence dorée) je neozdravljiva bolezen trte, ki se v vinogradih zelo hitro širi s pomočjo prenašalca ameriškega škržatka. Pridelek v okuženih vinogradih je slabši po kakovosti in količini ali ga sploh ni. Okuženi trsi v nekaj letih propadejo. Glede na stopnjo razširjenosti in okuženosti vinogradov so določena okužena območja in varovalni pasovi na območjih zahodne, jugovzhodne in severovzhodne Slovenije, kjer se izvajajo predpisani ukrepi za zatiranje in preprečevanje širjenja zlate trsne rumenice.

V Sloveniji so se v letu 2023 nadaljevali izbruhi zlate trsne rumenice, ki jo povzroča fitoplazma Grapevine flavescence dorée (v nadaljevanju: FD). Na celotnem območju Slovenije so fitosanitarni inšpektorji opravili 512 zdravstvenih pregledov pri imetnikih vinogradov. Izrečenih je bilo 41 upravno – inšpekcijskih ukrepov v opuščenih vinogradih in izdanih 495 ureditvenih odločb imetnikom v žariščih zlate trsne rumenice, to je predvsem odreditev uničenja simptomatičnih trsov v vinogradih. Na celotnem razmejenem območju zlate trsne rumenice fitosanitarni inšpektorji preverjajo izvajanje predpisanega zatiranja ameriškega škržatka v skladu z Načrtom ukrepov in napovedjo javne službe zdravstvenega varstva rastlin.

Težave predstavljajo tudi opuščeni vinogradi, ki so lahko vir širjenja okužb zaradi neizvajanja ukrepov. Fitosanitarni inšpektorji se odzivajo predvsem na prijave opuščenih vinogradov, saj so inšpekcijski ukrepi v takih vinogradih zelo dolgotrajni in zamudni (veliko število strank v postopku, stranke v tujini …). Opravljenih je bilo 89 nadzorov opuščenih vinogradov, neskladja so bila ugotovljena pri 48 zavezancih.

Na celotnem razmejenem območju zlate trsne rumenice fitosanitarni inšpektorji preverjajo **izvajanje zatiranja ameriškega škržatka** v skladu z Načrtom ukrepov in napovedjo javne službe zdravstvenega varstva rastlin. V letu 2023 je bilo opravljenih 543 nadzorov zatiranja ameriškega škržatka, pri čemer je bilo ugotovljeno 94 neskladij, to je pri 17% nadzorovanih vinogradnikih. Najvišji delež ugotovljenih neskladij je bil ugotovljen na Primorskem, najnižji pa na Dolenjskem in v Posavju.

Na podlagi vizualnih pregledov polj koruze v okviru programa preiskav so pooblaščeni pregledniki odvzeli uradne vzorce in na 57 lokacijah v Sloveniji, od tega na 32 lokacijah v zahodni Sloveniji, kjer je bila v preteklih letih potrjena najdba ***Pantoea stewartii* subs*. stewartii***. V letu 2023 so bili 3 vzorci odvzeti v zahodni Sloveniji potrjeni kot pozitivni. Pripravljena je bila posodobitev Europhyt notifikacije. Vse lokacije najdb so bile pod uradnim nadzorom do izvedbe siliranja koruze. Dodatni ukrepi na lokacijah najdbe niso bili odrejeni zaradi poznega časa potrditve, suše in nezmnožnosti ugotavljanja tipičnih simptomov na polju oz. že izvedene silaže koruze ter odsotnosti prenašalca v Sloveniji. V okviru programa preiskave in z namenom ugotavljanja izvora okužb so fitosanitarni inšpektorji odvzeli 10 vzorcev semena koruze, pri čemer v nobenem vzorcu bakterija ni bila potrjena. Raziskava izvora semen, ki je bila za pozitivne najdbe izvedena v letu 2023, je pokazala, da je šlo za seme različnih sort, partij in različnih držav izvora. Lokacije najdb so bile tako na izoliranih lokacijah kot tudi na sosednjih zemljiščih lokacij, kjer je bila bakterija potrjena v prejšnjih letih.

Fitosanitarni inšpektorji po planu dela inšpekcije izvajajo **uradna vzorčenja na navzočnost škodljivih organizmov**. Načrtovana uradna vzorčenja se izvajajo ob vstopu v Unijo, kadar je predpisano uradno vzorčenje pošiljk z evropskimi predpisi ali pa na podlagi analize tveganja z namenom izpolnjevanja posebnih zahtev oziroma preverjanja odsotnosti nadzorovanih škodljivih organizmov. Načrtovana vzorčenja pri nadzoru v notranjosti se izvajajo, kadar je uradno vzorčenje predpisano za namene izpolnjevanja posebnih zahtev za izdajanje rastlinskih potnih listov, za preverjanje skladnosti rastlin pri premikih, za preverjanje zdravstvenega stanja v žariščih okužb ali pa se vzorčenje izvaja na podlagi tveganja oz. na podlagi programa preiskave. Ne glede na navedeno fitosanitarni inšpektorji odvzamejo vzorec v primeru suma na navzočnost karantenskega škodljivega organizma ali suma presežene tolerance nekarantenskega škodljivega organizma, tako ob vstopu, pri pridelavi kot tudi pri premikih rastlin.

V letu 2023 so fitosanitarni inšpektorji odvzeli 617 vzorcev na navzočnost škodljivih organizmov, od tega 243 vzorcev na mejnih kontrolnih točkah ob vstopu v Unijo. Pri vzorčenju pošiljk na mejni kontrolni točki sta bili zaradi navzočnosti karantenskega škodljivega organizma neskladni dve pošiljki, in sicer v eni pošiljki jedilnega krompirja iz Egipta je bila potrjena bakterija *Ralstonia solanacearum*, druga neskladna pošiljka je bila pošiljka semena fižola po izvoru iz Kitajske, kjer je bila potrjena bakterija *Xanthomonas phaseoli pv. phaseoli*. Pri nadzorih v notranjosti je bila potrjena navzočnost nadzorovanih škodljivih organizmov pri 49 vzorcih, od tega večina glede prisotnosti zlate trsne rumenice (35), ki so jih inšpektorji odvzeli v žariščih za preverjanje stanja ali na podlagi prijav glede suma novih žarišč. Pri treh odvzetih vzorcih je bila potrjena navzočnost rumene krompirjeve ogoričice (*Globodera rostochiensis)* na novih lokacijah na gorenjskem, dva vzorca pa sta bila odvzeta v novem žarišču okužbe z bakterijo *Ralstonia pseudosolanacearum* pri pridelavi ingverja. V 9 odvzetih vzorcih je bila z laboratorijsko preiskavo potrjena navzočnost nadzorovanih nekarantenskih škodljivih organizmov. Pri pooblaščenih izvajalcih dejavnosti za izdajanja rastlinskih potnih listov je bila potrjena navzočnost Potato spindle tuber viroid (PSTVd) (1) in Pepino mosaic virus (1) pri pridelavi semena paradižnika, fitoplazma Pear decline (2) pri pridelavi sadik hrušk in Plum pox potyvirus (1) pri pridelavi sadik koščičarjev, Pri nadzoru na trgu pa so bili potrjeni *Xanthomonas vesicatoria* (2) pri semenu čilija, PSTVd (1) in PepMV (1) v semenu paradižnika. V primeru navzočnosti nadzorovanih nekarantenskih škodljivih organizmov nad dovoljeno toleranco premiki rastlin niso dovoljeni.

Fitosanitarni inšpektorji redno obravnavajo prijave o sumu navzočnosti ambrozije ter prijave o neizvajanju predpisanih ukrepov. Nadzor nad izvajanjem **ukrepov za zatiranje ambrozije** so inšpektorji opravili 124-krat pri 93 imetnikih. Navzočnost ambrozije so potrdili pri 74 imetnikih. Zaradi navzočnosti pelinolistne ambrozije so inšpektorji izrekli 81 upravno-inšpekcijskih ukrepov. Večina imetnikov zemljišč izvede predpisane ukrepe za zatiranja ambrozije že po prejemu opozorila v skladu z Zakonom o inšpekcijskem nadzoru.

## SEMENSKI MATERIAL KMETIJSKIH RASTLIN



### Upravne in strokovne naloge na področju semenskega materiala kmetijskih rastlin

Za nemoteno izvajanje postopkov uradnega potrjevanja in naknadne kontrole semenskega materiala kmetijskih rastlin ter uradnega preizkušanja sort, ki jih izvajajo imenovani izvajalci ter nosilci javnih pooblastil, je UVHVVR sprejela 1 novo metodo uradnega preizkušanja sort, ki so v postopku vpisa v sortno listo ter 1 novo metodo naknadne kontrole kakovosti semenskega materiala.

Na področju rastlinskega semenskega materiala se je večina upravnih postopkov vodila v zvezi z vpisom sort v sortno listo in izdajo dovoljenj za trženje semenskega materiala sort v postopku vpisa ter v zvezi z registracijo dobaviteljev semenskega materiala in izdajo dovoljenj za izdajanje etiket dobaviteljaV registru dobaviteljev semenskega materiala (SEME register) je bilo skupno število vseh vlog na dan 31.12.2023 1001. V letu **2023** je bilo na novo vpisanih **29** pravnih ali fizičnih oseb, **13** oseb je dobilo dovoljenje za izdajanje etiket dobavitelja (ED). Iz registra je bilo izbrisanih **63** pravnih ali fizičnih oseb, **20** osebam je bilo dovoljenje za izdajanje ED odvzeto. Konec leta 2023 je bilo tako v SEME register vpisanih **754** pravnih in fizičnih oseb, **247** pa jih je imelo dovoljenje za izdajanje ED.

Na podlagi uradnih preizkušanj sort je bilo letu 2023 v sortno listo vpisanih 34 sort (od tega so bile 4 ohranjevalne sorte, 3 vrtičkarske sorte in 2 sorti starih sadnih rastlin), 15 sortam je bil vpis v sortno listo obnovljen. 13 sort je bilo z odločbo izbrisanih iz sortne liste, od tega 5 na zahtevo vzdrževalcev, ostalim sortam pa je poteklo obdobje vpisa in zahteva za obnovo vpisa ni bila vložena. Na dan 31.12. 2023 je bilo tako v sortno listo vpisanih skupaj 683 sort kmetijskih rastlin.

V letu 2023 je bilo imenovanje za izvajanje pregledov semenskih posevkov in vzorčenj semena pod uradnim nadzorom obnovljeno trem preglednikom in šestim vzorčevalcem pod uradnim nadzorom; dvema preglednikoma pa je imenovanje prenehalo in nista vložila vloge za obnovo imenovanja.

Za obveščanje širše javnosti je bila tudi v letu 2023 izdana publikacija Sortna listo poljščin, zelenjadnic, sadnih rastlin in trte. Izdane so bile tudi 4 številke uradnega glasila Objave UVHVVR, v katerih se objavljajo informacije o postopkih vpisa sorte v sortno listo.

UVHVVR je v letu 2023 opravila številne naloge v okviru sodelovanja z MKGP – Direktoratom za kmetijstvo. Aktivno je bila vključena v pripravo novega strateškega načrta skupne kmetijske politike (SKP 2023-2027) ter naloge, ki jih izvajajo različne javne službe in so povezane s področjem sort rastlin in semenarstva.

### Inšpekcijski nadzor dobaviteljev

Inšpekcijski nadzor pri dobaviteljih **semenskega materiala kmetijskih rastlin** in na trgu opravljajo fitosanitarni inšpektorji skladno s Planom dela inšpekcije, ki ga sprejme Uprava. Glavni cilji na področju nadzora semenskega materiala kmetijskih rastlin so zagotavljati kakovosten semenski material kmetijskih rastlin v pridelavi in na trgu oz. preprečiti širjenje karantenskih oziroma gospodarskih rastlinskih škodljivcev s semenskim materialom ter povečati delež pravilno označenega semenskega materiala kmetijskih rastlin ter sledljivost.

Na področju semenskega materiala kmetijskih rastlin je bilo v letu 2023 opravljenih 941 (2022: 893) inšpekcijskih nadzorov. V 85 (2022: 79) primerih (9 %) so bila ugotovljena neskladja. Podatki vključujejo nadzor ob uvozu (glej poglavje uvoz).

V notranjosti so v okviru **nadzora dobaviteljev** fitosanitarni inšpektorji preverjali izpolnjevanje pogojev za vpis v SEME-register, skladnost dejanskega stanja pri opravljanju dejavnosti dobavitelja s podatki iz SEME-registra, izpolnjevanje predpisanih obveznosti dobavitelja in pogoje, ki jih morajo izpolnjevati dobavitelji, ki izdajajo etikete in potrdila dobavitelja. Pri dobaviteljih, ki nimajo dovoljenja za izdajo ED/PD je bil inšpekcijski nadzor usmerjen v nadzor tistih, ki niso vpisani v FITO register, ki v zadnjih desetih letih niso bili nadzorovani in tistih, ki so registrirani za dejavnost pridelave.

V letu 2023 so fitosanitarni inšpektorji opravili 297 (2022: 287) inšpekcijskih nadzorov dobaviteljev v celoti ter 81 (2022: 103) delnih nadzorov (samo administrativni nadzor ali preverjanje zdravstvenega stanja). Ugotovljenih je bilo 16 (2022: 16) neskladij pri registriranih dobaviteljih, ki imajo dovoljenje za izdajanje etiket dobavitelja ter 5 (2022: 9) pri dobaviteljih, ki dovoljenja za izdajo etiket dobavitelja nimajo. Največkrat ugotovljeno neskladje je bilo povezano s trženjem sorte kmetijskih rastlin, ki ni vpisana v Skupni katalog sort ali Sortno listo. Ostala ugotovljena neskladja se nanašajo na neizpolnjevanje obveznosti dobaviteljev (obveščanje o spremembah v registru dobaviteljev) ter neizpolnjevanje zahtev za trženje semenskega materiala kmetijskih rastlin (nepopolna etiketa dobavitelja).

V okviru inšpekcijskega nadzora dobavitelja je bilo izrečenih 12 (2022: 16) opozoril po ZIN ter izdani dve odločbi o prepovedi trženja semenskega materiala (2022: 5). V dveh primerih (2022: 2) je bil pri nadzoru registriranih dobaviteljev zaznan prekršek.

Fitosanitarni inšpektorji so opravili tudi 47 (2022: 12) inšpekcijskih nadzorov **neregistriranih dobaviteljev** ter pri 6 (2022: 3) neregistriranih dobaviteljih ugotovili, da so zavezanci za vpis v SEME register. V 6 (2022: 2) primerih je bilo izrečeno opozorilo po ZIN, dvakrat (2022: 2) pa je bil zaznan prekršek.

Nadzor izpolnjevanja zahtev za semenski material, ki je namenjen trženju oz. se trži se opravlja tako pri dobaviteljih na mestih pridelave (njiva, trsnica, drevesnica, rastlinjak…) kot tudi na trgu.

V letu 2023 so fitosanitarni inšpektorji opravili 245 (2022: 223) inšpekcijskih **nadzorov na trgu** in ugotovili 40 (2022: 35) neskladij. Izrekli so 13 (2022: 8) opozoril po ZIN, izdali 17 (2022: 15) odločb o prepovedi trženja semenskega materiala, ki ne izpolnjuje predpisanih zahtev za trženje, trikrat (2022: 7) je bilo neskladje odpravljeno v času inšpekcijskega nadzora, v dveh (2022: 4) primerih pa odprava nepravilnosti več ni bila mogoča. V primeru neskladij na trgu je bil v 8 (2022: 7) primerih zaznan prekršek.

V letu 2023 so fitosanitarni inšpektorji za prekrške povezane s semenskim materialom kmetijskih rastlin izdali 12 (2022: 17) odločb o prekršku ter izdali 1 (2022: 2) plačilni nalog.

V **naknadno kontrolo** 2023 je bilo v poskus na kontrolnem polju vključenih 38 od načrtovanih 39 inšpekcijskih vzorcev poljščin (1 vzorec tritikale manj) in 24 od načrtovanih 25 inšpekcijskih vzorcev zelenjadnic (1 vzorec fižola manj). Odvzetih je bilo tudi 45 vzorcev semenskega krompirja.

Pri poljščinah in zelenjadnicah na kontrolnem polju v letu 2023 ni bilo ugotovljenih neskladnosti. Neustrezen je bil le 1 vzorec krompirja. Razlog neskladja je bila bakterijska bolezen - črna noga krompirja. Pri poljščinah sortna pristnost in čistost praviloma nista problematični, pri zelenjadnicah pa neskladnosti niti ni bilo pričakovati, ker vrste zelenjadnic, ki so bile vključene v NK (fižol, špinača, rdeča pesa), že v preteklosti niso bile problematične.

V Laboratoriju za kontrolo kakovosti semena na KIS so bili za namen analize čistote in kalivosti semena v letu 2023 sprejeti skupaj 103 (2022: 155) inšpekcijski vzori, od tega 67 vzorcev semena zelenjadnic in 36 vzorcev poljščin. Skupaj je bilo neskladnih 17 (2022: 9) vzorcev, pri vseh je bil razlog za neskladnost neustrezna kalivost.

Pri poljščinah sta bila neustrezna 2 vzorca ozimnega ječmena (1 vzorec je kalil 7%), pri zelenjadnicah pa 15 vzorcev. Največ neustreznih vzorcev je bilo pri solati (8 vzorcev), od tega so 3 vzorci kalili 0%, po 1 vzorec pa 10% in 17%. Manj kot 50% norme kalivosti so dosegali še: 1 vzorec motovilca (2%), 1 vzorec radiča (20%), 1 vzorec špinače (24%) in 1 vzorec fižola (6%).

V Prekmurju je bilo v letu 2023 stanje posevkov nekaterih partij semena oljne buče zaradi slabega vznika semena daleč od pričakovanj. Kot razlog za nastalo škodo se je na terenu in v medijih navajala slaba kakovost semena, a se seme, ki ne ustreza zahtevam zakonodaje ne bi smelo tržiti. Kriterije za kakovost semena oljne buče (*Cucurbita pepo* L.) določa *Pravilnik o trženju semena zelenjadnic*(UL RS št. 114/22). Fitosanitarni inšpektorji so za namen inšpekcijskega nadzora kakovosti semena odvzeli na trgu 3 vzorce semena oljnih buč, ki so se leta 2023 tržile v RS. V Laboratoriju za kontrolo kakovosti semena na KIS so opravili analizo čistote in kalivosti, ki je v celoti izpolnjevala zahteve iz zakonodaje. V laboratoriju so opravili še teste kalivosti pri nizkih temperaturah, v različnih rastnih substratih ter različno namočenih substratih. Vsi rezultati analize kalivosti pri različno dolgem obdobju nizkih temperatur in v optimalno namočenem substratu so pokazali, da nizka temperatura ni bila kriva za stanje posevkov. Analiza vseh kombinacij, ki so bile uporabljene v laboratorijskem testiranju semena oljnih buč je pokazala, da ni bilo seme tisto, ki je krojilo razplet dogodkov, kot tudi nizke temperature zraka in tal ne, pač pa previsoka vlažnost tal. V takšnih pogojih seme kljub svojemu potencialu, ki se je z dobrim rezultatom kalivosti pokazal v optimalnih pogojih, ni dalo pričakovanega rezultata.

Fitosanitarni inšpektorji so opravili tudi 31 (2022: 13) nadzorov **prodaje semenskega materiala na spletu** ter v 15 (2022: 4) primerih ugotovili neskladje. Za ugotovljena neskladja je bilo izrečenih 6 opozoril po ZIN, izdana ena inšpekcijska odločba ter zaznanih 8 (2022: 4) prekrškov.

Poleg vzorčenja semenskega materiala za naknadno kontrolo, so fitosanitarni inšpektorji vzorčili tudi seme koruze, oljne ogrščice, soje in lucerne za analiziranje **morebitne prisotnosti gensko spremenjenih organizmov** (GSO). Skupno je bilo odvzetih 25 (2022: 23) vzorcev semen: 15 vzorcev koruze, 3 vzorci oljne ogrščice, 5 vzorcev soje ter 2 vzorca lucerne.

Po poreklu je bilo največ vzorcev iz Srbije (6), sledita Madžarska (4) ter Avstrija (3). Po dva vzorca sta bila iz Francije, Hrvaške, Italije in Turčije, po eden pa iz Slovaške, Nemčije, Češke republike in Avstralije.

Vsi vzorci, ki so bili vzorčeni v letu 2023 so bili skladni, kar pomeni, da ni bila zaznana prisotnost gensko spremenjenih organizmov.

## FITOFARMACEVTSKA SREDSTVA



### Upravne in strokovne naloge na področju FFS

Sektor za FFS sodeluje v programu ocenjevanja novih aktivnih snovi in v programu revizije odobrenih aktivnih snovi, ki se uporabljajo v FFS za raven EU, vključno z njihovimi ostanki v živilih, in sicer kot država poročevalka ali soporočevalka. Ocenjevanje aktivnih snovi je postopek, ki traja tri leta ali več, v njem sodelujejo vse države članice EU, EFSA in EK. Po odobritvi aktivnih snovi, ki se uporabljajo v FFS za raven EU sledijo postopki registracije FFS na ravni držav članic. Postopki so različni, najobsežnejši in najzahtevnejši je postopek conske ocene za izvajanje Uredbe (ES) št. 1107/2009 o dajanju fitofarmacevtskih sredstev v promet za osrednjo cono B, kamor spada tudi Slovenija.

Preglednica: Število izvedenih ocen in izdanih odločb v postopku odobritve aktivnih snovi in izdaje odločb o registraciji oziroma dovoljenjih za FFS v letu 2023

|  |  |
| --- | --- |
| **Vrsta administrativnega ukrepa na področju odobritve dajanja FFS v promet** | **Število** |
| Ocenjevanje aktivnih snovi za EU: število aktivnih snovi v različnih postopkih | 10 |
| Zaključevanje EU poročila o oceni za consko registracijo oz. podaljšanje registracije FFS | 4 |
| Odločbe o registraciji novih FFS v RS | 29 |
| Odločbe o podaljšanju registracije za FFS v RS | 246 |
| Dovoljenja za vzporedno trgovanje oziroma uporabo (vključno s spremembami) | 4 |
| Dovoljenja za nujne primere | 6 |
| Dovoljenja za raziskave in razvoj | 20 |
| Odločba o spremembi registracije | 90 |
| Št. registriranih FFS v RS na dan 31. 12. 2023 | 591 |

Vir: UVHVVR

Poleg navedenega sektor za FFS izdaja dovoljena za opravljanje prometa s FFS na debelo in drobno, ureja uporabo in mesto prometa s FFS na območju Republike Slovenije, ureja usposabljanje svetovalcev za FFS, prodajalcev FFS in uporabnikov FFS, pregled naprav za nanašanje FFS ter zbira podatke o prometu s FFS in druge podatke.

Poleg navedenega sektor za FFS izdaja dovoljena za opravljanje prometa s FFS na debelo in drobno, ureja uporabo in mesto prometa s FFS na območju Republike Slovenije, ureja usposabljanje svetovalcev za FFS, prodajalcev FFS in uporabnikov FFS, pregled naprav za nanašanje FFS ter zbira podatke o prometu s FFS in druge podatke.

Preglednica: Število izdanih odločb, opravljenih tečajev in pregledov v prometu in uporabi FFS na dan 31. 12. 2023

| **Vrsta administrativnega ukrepa na področju prometa in uporabe FFS** | **Število** |
| --- | --- |
| Število izdanih odločb o dovoljenju za opravljanje prometa s FFS | 17 |
| Število izdanih odločb o prenehanju dovoljenja za opravljanje prometa s FFS | 16 |
| Tekoče število vpisanih distributerjev za promet FFS za poklicno rabo v register distributerjev | 365 |
| Število udeležencev osnovnih usposabljanj za ravnanje s FFS in izdane izkaznice o opravljenem usposabljanju | 1251 |
| Število udeležencev obnovitvenih usposabljanj za ravnanje s FFS in podaljšanje veljavnosti izkaznic | 9075 |
| Število organiziranih dogodkov pregledov naprav za nanašanje FFS | 359 |
| Število pregledanih naprav za nanašanje FFS, izdanih potrdil in znakov | 15356 |

Vir: UVHVVR

### Uradni nadzor nad izvajanjem prometa in uporabe FFS

Pri izvajanju uradnega nadzora distributerjev, ki opravljajo promet s FFS pregled zajema preverjanje vpisa v register distributerjev, vodenje in posredovanje podatkov o prometu s FFS, usposobljenost in prisotnost svetovalcev in prodajalcev FFS, prodajo FFS v specializiranih prodajalnah uporabniku FFS za poklicno uporabo, ki predloži veljavno potrdilo o pridobitvi znanj iz fitomedicije (izkaznico) ter izpolnjevanje predpisanih pogojev glede prostorov, opreme, načina skladiščenja in shranjevanja FFS na debelo in drobno.

Fitosanitarni inšpektorji so v letu 2023 opravili 138 (2022: 178) nadzorov glede izpolnjevanja pogojev prometa s FFS na debelo in drobno. V okviru uradnega nadzora je bilo ugotovljenih 26 (2022: 44) neskladij, kar je 7 % manj kot leto prej. V neživilskih prodajalnah je bilo opravljenih 49 nadzorov. Ugotovljenih je bilo 9 nepravilnosti, ki so bile urejene s 7 upravnimi ukrepi ter 3 pravosodnimi.

Hkrati z nadzorom distributerja je bil v 151 primerih opravljen tudi nadzor skladišča FFS, 68 nadzorov preverjanja skladnosti označevanja FFS z odločbo o registraciji ter 34 uradnih nadzorov označevanja semena tretiranega s FFS.

Skupno je bilo opravljenih 187 nadzorov pri distributerjih na debelo, drobno in v neživilskih prodajalnah.

Pri distributerjih na debelo so bile nepravilnosti ugotovljene pri pomanjkljivem vodenju podatkov ter nepravilnost glede označevanja FFS, izdana so bila tri opozorila po ZIN, ter dve upravno inšpekcijske odločbe.

Pri distributerjih na drobno so se ugotovljena neskladja nanašala na pomanjkljive evidence o prometu, prodajo FFS brez, da je prodajalec zahteval izkaznico usposobljenosti za ravnanje s FFS, neizpolnjevanje pogojev za prodajo FFS, ne sporočanje sprememb podatkov na Upravo. Izdane so bile 3 upravno inšpekcijske odločb, 15 opozoril po ZIN, 7-krat je bil ugotovljen prekršek.

V okviru nadzora preverjanja skladnosti FFS z odločbo o registraciji je bilo v skladu s planom dela Inšpekcije za varno hrano, veterinarstvo in varstvo rastlin v letu 2023 načrtovano vzorčenje FFS glede fizikalno-kemične sestave. Analiziranih je bilo skupno 11 fitofarmacevtskih sredstev, nepravilnosti niso bile ugotovljene. V analiziranih vzorcih ni bilo ugotovljenih odstopanj v fizikalno-kemični sestavi. Na analizo smo poslali tudi en vzorec semena, pri katerih smo ugotavljali prisotnost aktivnih snovi.

Uradni nadzor uporabnikov FFS zajema pregled evidence rabe FFS, potrdila o usposabljanju uporabnika, potrdila in nalepke o testiranju naprav za nanašanje FFS, skladiščnih prostorov za FFS in ravnanja z odpadnimi FFS, označb na embalaži semenskega materiala ter vzorčenje zelenih delov rastlin v obsegu, določenim z letnim planom dela UVHVVR.

Pri uporabnikih FFS je bilo v letu 2023 opravljenih skupno 1.048 (2022: 927) uradnih nadzorov. V okviru nadzorov pri uporabnikih FFS v letu 2023 je bilo ugotovljenih 156 (2022: 187) neskladij. Ugotovljena neskladja se pretežno nanašajo na pomanjkljivo vodenje evidenc rabe FFS, ni shranjeval računov o nakupu FFS, na uporabo FFS v nasprotju z odločbo o registraciji FFS ter uporabo neregistriranih oziroma FFS, ki nimajo več dovoljenja za uporabo v RS. Za ugotovljena neskladja je bilo izdanih 96 upravnih ukrepov ter zaznanih 62 prekrškov. Po zakonu o prekrških lahko inšpektor prekrškovni postopek uvede v roku dveh let od nastanka prekrška.

V letu 2023 je bilo vzetih 75 vzorcev kmetijskih rastlin pred tehnološko zrelostjo. Od teh so bili 3 (2022: 6) vzorci neskladni (2 x trava na golf igrišču, 1x plodiči paradižnika). Vsa neskladja so posledica uporabe neustreznih FFS za določeno kulturo.

Nadzor pri preglednikih naprav za nanašanje FFS zajema pregled dokumentacije, nadzor izvajanja testiranj na terenu (usposobljenost nadzornega organa, ustrezna opremljenost, vodenje evidenc). Inšpekcijski nadzor je bil v letu 2023 opravljen pri 1 (2022: 4) izvajalcu testiranja naprav, kjer je bilo ugotovljeno neskladje in zanj izdano opozorilo po Zakonu o prekrških.

Zavajujoče in goljufive prakse: V letu 2023 so fitosanitarni inšpektorji ugotovili prodajo FFS za poklicno rabo preko socialnega omrežja. Fizična oseba je prodajala večjo količino FFS, ki pri nas ni registrirano FFS. Proti fizični osebi, stranki v postopku, je uveden prekrškovni postopek.

V letu 2023 so fitosanitarni inšpektorji za prekrške povezane s fitofarmacevtskimi sredstvi izdali 54 prekrškovnih odločb ter 23 plačilnih nalogov fizičnim osebam, pravnim osebam ter odgovornim osebam pravnih oseb.

# HRANA

## MEDNARODNO TRGOVANJE

**Uradni nadzor nad vnosom živil neživalskega izvora iz tretjih držav** se izvaja kot splošni nadzor in kot poostreni oziroma nujni nadzor. Po podatkih FURS je bilo v letu 2023 v Sloveniji sproščeno v prosti promet 36.987 različnih pošiljk živil neživalskega izvora, ki so bile obravnavane v 26.583 carinskih deklaracijah. Količinsko je bilo sproščeno v prosti promet 1.142.782 ton živil neživalskega izvora. V primerjavi z letom prej je bilo število pošiljk v letu 2023 manjše za 648 pošiljk, količinsko pa je bilo v letu 2023 sproščenih v prost promet v Sloveniji 136.008 ton živil neživalskega izvora več kot leto prej. V letu 2023 je inšpekcija UVHVVR v okviru uvoznih postopkov nadzora varnosti živil neživalskega izvora skupno obravnavala 2011 zadev (leta 2020: 1.305 zadev, leta 2021: 743, leta 2022: 1.069). V okviru teh zadev je bilo obravnavanih 2.168 pošiljk različnih vrst blaga (leta 2020: 1.629 pošiljk, leta 2021: 807, leta 2022: 1.186). V okviru splošnega nadzora kot posledica obravnav primerov, odstopljenih s strani FURS, je bilo obravnavanih 794 vrst blaga oziroma pošiljk (leta 2020: 304 pošiljk, leta 2021: 407, leta 2022: 657). V okviru poostrenega in nujnega nadzora je bilo pregledanih 1.374 pošiljk, kar je bistveno več od predhodnega leta (529 pošiljk). Največ pošiljk so obravnavali v Luki Koper in na Obrežju, v Luki Koper je bila obravnavana tudi večina pošiljk v okviru poostrenega/nujnega nadzora, kjer je v letu 2023 prišlo do bistvenega porasta. V letu 2023 je bilo v okviru uvoznih postopkov nadzora varnosti živil neživalskega izvora – splošni nadzor - odvzetih 363 vzorcev, od tega 44 vzorcev ekoloških živil. V okviru poostrenega nadzora in nujnih primerov je bilo obravnavanih 1.362 pošiljk; v okviru teh postopkov sta bila odvzeta 302 vzorca po Izvedbeni uredbi Komisije (EU) 2019/1793; 13 vzorcev po Izvedbenem sklepu Komisije 2011/884 (riž in riževi proizvodi iz Kitajske – GSO); 2 vzorca gob po Izvedbeni uredbi Komisije (EU) 2020/1158. Na podlagi izvedenih analiz je bilo neskladnih 43 pošiljk in sicer 25 iz poostrenega nadzora in nujnih ukrepov in 18 iz splošnega nadzora. Na podlagi neustrezne oz. pomanjkljive dokumentacije je bilo zavrnjenih še 7 pošiljk iz poostrenega in nujnega nadzora, 4 pošiljke iz splošnega nadzora in 3 pošiljke ekoloških živil.

## VARNOST ŽIVIL



### Spremljanje skladnosti živil

#### BIOLOŠKA VARNOST

**Letni program mikrobiologije:** Vzorčilo se je živila živalskega živalskega izvora (N=397), živila ne živalskega izvora in sestavljena živila (N=330). Uradno vzorčenje se je izvajalo z namenom spremljanja stanja skladnosti in varnosti živil ter spremljanje stanja na prisotnost nekaterih mikroorganizmov, za katere mikrobiološka merila niso določena v zakonodaji Unije, vendar njihova prisotnost v živilih lahko predstavlja tveganje za zdravje ljudi. Vzorci so se analizirali na več mikrobioloških parametrov hkrati. V Letni program je bilo zajetih 13 različnih mikrobioloških parametrov. Uradno vzorčenje in analize so se izvedle s strani Univerze v Ljubljani, Veterinarske fakultete, Nacionalnega Veterinarskega Inštituta in Nacionalnega laboratorija za okolje, zdravje in hrano. Po poreklu so bili vzorci slovenskega porekla, porekla drugih držav članic EU in držav, ki niso članice EU. Vzorčenje živil se je izvajalo v fazi, ko so bila živila dana v promet. Od skupaj vzorčenih 727 vzorcev živil je bilo 96,8% % ocenjenih kot varnih za prehrano ljudi. Poleg vzorčenja živil se je izvajalo tudi vzorčenje proizvodnih prostorov in opreme pri 90 nosilcih živilske dejavnosti. Prisotnost bakterije *Listeria monocytogenes* se je potrdila v 2 obratih (2,2%).

Uradno vzorčenje v sklopu implementacije Letnega programa mikrobiologije se je izvajalo tudi na Mejni kontroli točki Koper. Vzorčilo se je 5 uradnih vzorcev živil živalskega izvora. Vsi so bili ocenjeni kot varni za prehrano ljudi.

Uradni nadzor **morskih školjk v primarni proizvodnji** zajema spremljanje morebitnih virov fekalne kontaminacije (E.coli) gojitvenih območij in območja za prosto nabiranje ter prisotnost potencialno toksičnega fitoplanktona, ki proizvaja toksine v proizvodnih vodah (morska voda) in biotoksine v mesu živih školjk. V letu 2023 so bile opravljene naslednje preiskave živih školjk: 150 vzorcev na E.coli, 86 vzorcev na prisotnost lipofilnih toksinov (DSP), 32 vzorcev na prisotnost paralitičnega toksina (PSP) in 32 vzorcev na prisotnost amnezijskega toksina (ASP). Na prisotnost potencialno toksičnega fitoplanktona pa je bilo preiskanih 69 vzorcev morske vode.

V letu 2023 je bilo pri 5 vzorcih ugotovljena količina E.coli med 230 in 700 MPN/100g in pri 5 vzorcih nad 700 MPN/100g. Na podlagi izdelane ocene tveganja, in glede na to, da pri več kot 80 % vzorcev živih školjk nabranih iz teh območij vrednost E.coli ni presegala 230 MPN na 100 g mesa in intra valvularne tekočine, so ostala vsa proizvodna območja živih školjk v coni A.

V letu 2023 v vzorcih živih školjk niso bile ugotovljene presežene vrednosti DSP toksinov (lipofilni toksini). Zato tudi ni bilo razlogov za zaprtje proizvodnih gojišč živih školjk.

**Monitoring in nadzor salmonel pri perutnini:** Programi nadzora salmonel pri perutnini se izvajajo z namenom odkrivanja ciljnih serovarov salmonel v jatah perutnine z namenom zmanjšati tveganje za prenosa salmonel, preko kontaminiranih živil, na ljudi. V program nadzora salmonel v letu 2023 je bilo vključenih 130 odraslih matičnih jat, 257 odraslih jat nesnic, 2.512 jat pitovnih piščancev in 105 jat pitovnih puranov.

Poleg predpisanega vzorčenje, ki ga v jatah perutnine opravljajo izvajalci dejavnosti, je bilo opravljenih tudi 310 uradnih vzorčenj v matičnih jatah, 82 uradnih vzorčenj v jatah nesnic, 31 uradnih vzorčenj v jatah pitovnih piščancev in 3 uradna vzorčenja v jatah pitovnih puranov.

V okviru programov nadzora salmonel – ob upoštevanju rezultatov vzorčenja izvajalcev dejavnosti in uradnega vzorčenja - pri matičnih jatah prisotnost salmonel ni bila ugotovljena, pri jatah odraslih nesnic je bila salmonela ugotovljena v 1,95% jat, pri pitovnih piščancih v 13,8%, jat in pri pitovnih puranih v 5,7 % jat.

Ciljna serovara salmonel (S.Enteritidis/S.Typhimurium), kjer se ob ugotovitvi izvajajo posebni ukrepi, v matičnih jatah in v jatah pitovnih puranov nista bila ugotovljena. V jatah nesnic je bil serovar Typhimuirum ugotovljen v eni jat (0,39%), v jatah pitovnih piščancev pa je bil ciljni serovar ugotovljen v 4 jatah (0,16%), in sicer v eni jati monofazna S.Tyohimurium in v 3 jatah S.Typhimurium.

**Spremljanje odpornosti proti protimikrobnim zdravilom** je del programa monitoringa zoonoz in povzročiteljev zoonoz, in se izvaja z namenom spremljanja pojava odpornosti bakterij proti protimikrobnim zdravilom in ocene trendov na nivoju Slovenije in tudi EU. V letu 2023 je bilo, z namenom pridobiti izolate bakterij za testiranje odpornosti, odvzetih 154 vzorcev slepih čreves pri pitovnih prašičih, 153 vzorcev svinjskega mesa in 153 vzorcev govejega mesa. Vsak vzorec je bil testiran na prisotnost več različnih bakterij, skupno je bilo opravljenih 1383 preiskav in pridobljeni 404 izolati. Za testiranje na odpornosti proti protimikrobnim zdravilom je bilo izbranih 370 izolatov različnih vrst bakterij in opravljenih 490 testiranj.

#### KEMIJSKA VARNOST

**Onesnaževala, pesticidi, ostanki zdravil za uporabo v veterinarski medicini, nedovoljene in prepovedane snovi v živilih živalskega izvora**

V okviru **uradnega nadzora onesnaževal** je bilo v letu 2023 odvzetih 674 vzorcev živil. Od tega je bilo 504 vzorcev (74,8 %) rastlinskega izvora in 170 vzorcev (25,2 %) živalskega izvora. 563 vzorcev (83,5 %) je bilo odvzetih v okviru letnega programa, 16 vzorcev (2,4 %) v okviru dodatnega nadzora in 95 vzorcev (14,1 %) v okviru uradnega nadzora ob uvozu. Po poreklu/izvoru je bilo 348 vzorcev (51,6 %) iz Slovenije, 129 vzorcev (19,1 %) iz drugih držav EU in 197 vzorcev (29,2 %) iz držav izven EU.

Rezultati preiskav so pokazali, da je bilo 658 vzorcev (97,6 %) živil glede vsebnosti analiziranih onesnaževal v skladu z Uredbo Komisije (ES) št. 1881/2006 o določitvi mejnih vrednosti nekaterih onesnaževal v živilih s spremembami in od dne 25. aprila 2023 z Uredbo Komisije (EU) 2023/915 o mejnih vrednostih nekaterih onesnaževal v živilih in razveljavitvi Uredbe (ES) št. 1881/2006 ocenjeni kot varni po 14. členu Uredbe (ES) št. 178/2002. 16 vzorcev (2,4 %) glede vsebnosti analiziranih onesnaževal ni bilo v skladu z določili Uredbe Komisije (ES) št. 1881/2006 in Uredbe Komisije (EU) 2023/915, ker so v vzorcih dokazane vsebnosti onesnaževal, tudi ob upoštevanju merilne negotovosti, presegale mejne vrednosti.

Za oceno varnosti vzorcev, ki niso bili v skladu z določili Uredbe Komisije (ES) št. 1881/2006 oziroma za vzorce, katerih ocene po navedeni zakonodaji ni bilo mogoče izdelati (skupaj 21 vzorcev) so bile izdelane ocene tveganja za zdravje. 12 vzorcev je bilo, glede na izdelano oceno tveganja za onesnaževala, po določilih 14. člena Uredbe (ES) št. 178/2002, ocenjenih kot varni. 9 vzorcev je bilo, glede na izdelano oceno tveganja za onesnaževala, po določilih 14. člena Uredbe (ES) št. 178/2002, ocenjenih kot ne varni.

V primeru analize akrilamida (57 vzorcev) je bila ocenjena skladnost vzorcev živil z referenčnimi vrednostmi iz Uredbe Komisije (EU) 2017/2158, z namenom, da se ugotovi ali nosilci živilske dejavnosti spoštujejo oz. izvajajo ukrepe, s pomočjo katerih lahko zagotavljajo skladnost vsebnosti akrilamida z referenčno ravnjo predpisano za akrilamid. V primeru preseganja okvirnih oziroma referenčnih vrednosti v vzorcu živil morajo proizvajalci proučiti in prilagoditi proizvodne postopke, ki zagotavljajo raven akrilamida pod okvirnimi mejami iz Uredbe.

Leta 2023 je bilo na **vsebnost ostankov pesticidov** v živilih analiziranih 1335 vzorcev živil, od tega 422 vzorcev zelenjave (sveže ali zamrznjene), 543 vzorcev sadja (svežega ali zamrznjenega), 107 vzorcev žit in izdelkov iz žit, 218 vzorcev predelanih živil in živil, ki se ne uvrščajo v eno izmed zgoraj navedenih skupin živil (čaj, sok, suho sadje, semena oljnic, bučno olje, konzervirana zelenjava, začimbe, vino in drugo) ter 45 vzorcev živil živalskega izvora.

Od skupno 1335 vzorcev živil je bilo 744 vzorcev (55,7 %) odvzetih v okviru letnega programa vzorčenja, 93 vzorcev (7,0 %) v okviru dodatnega nadzora in 498 vzorcev (37,3 %) v okviru uradnega nadzora ob uvozu. Po izvoru je bilo 247 vzorcev (18,5 %) iz Slovenije, 387 vzorcev (29,0 %) iz drugih držav EU, 687 vzorcev (51,5 %) iz držav izven EU in 14 vzorcev (1,0 %) neznanega izvora.

Rezultati preiskav so pokazali, da je bilo 1276 vzorcev (95,6 %) živil glede vsebnosti analiziranih pesticidov v skladu z določili Uredbe (ES) št. 396/2005 in so bili posledično ocenjeni kot varni po 14. členu Uredbe (ES) št. 178/2002. V 6 vzorcih predelanih živil Uredba (ES) št. 396/2005 ne predpisuje mejnih vrednosti, zato ocena skladnosti po določilih omenjene uredbe ni bila mogoča. Zanje je bila izdelana ocena tveganja po 14. členu Uredbe (ES) št. 178/2002, ki je pokazala, da so ti vzorci varni.

V 53 vzorcih (4,0 %) so ugotovljene vsebnosti pesticidov tudi ob upoštevanju merilne negotovosti presegale mejne vrednosti, vzorci niso bili v skladu z določili Uredbe (ES) št. 396/2005.

Od tega je bila za 36 vzorcev izdelana ocena tveganja po 14. členu Uredbe (ES) št. 178/2002, ki je pokazala, da je 34 vzorcev varnih, za 2 vzorca pa je ocena tveganja pokazala, da nista varna za zdravje ljudi. Za 17 vzorcev, ki niso bili skladni z Uredbo (ES) št. 396/2005, zaradi pomanjkanja toksikoloških referenčnih vrednosti ocene tveganja ni bilo mogoče izdelati.

V okviru **monitoringa rezidua** (ostanki zdravil za uporabo v veterinarski medicini, nedovoljene in prepovedane snovi v živilih živalskega izvora) je bilo v letu 2023 odvzetih 1.296 vzorcev, od katerih sta bila 2 neskladna z zakonodajo (0,2 % vseh odvzetih vzorcev). Vzorčenje se je izvedlo v klavnicah in na gospodarstvih, vsi vzorci pa so bili slovenskega porekla. V okviru nacionalnega načrta nadzora na rezidua je bilo na mejnih kontrolnih točkah s strani UVHVVR odvzetih 17 vzorcev živil živalskega izvora, ki so se uvažala v EU. V letu 2023 ni bilo neskladnih vzorcev. V okviru programa spremljanja ostankov rezidua pa je bilo odvzetih 33 vzorcev, neskladnih ni bilo ugotovljenih.

**Aditivi, arome**

V okviru uradnega nadzora je bilo v letu 2023 skupaj odvzetih 437 vzorcev, od tega je 133 vzorcev (30,4 %) iz Slovenije, 188 vzorcev (43,0 %) iz drugih držav EU, 101 vzorci (23,1 %) iz držav izven EU ter 15 vzorcev (3,4 %) neznanega izvora. Vzorci so bili odvzeti v okviru letnega programa (405 vzorcev; 92,7 %), dodatnega programa (1 vzorec; 0,2 %) ter ob nadzoru pri uvozu (31 vzorcev; 7,1 %). V program uradnega nadzora so bila poleg živil rastlinskega zajeta tudi živila živalskega izvora in vzorci aditivov z namenom določitve njihove čistosti. Od skupaj 437 vzorcev, je bilo 262 vzorcev (60,0 %) živil rastlinskega, 165 (37,8 %) živalskega izvora in 10 (2,3 %) vzorcev aditivov za živila.

Kot neskladni z zakonodajo so bili ocenjeni 1 vzorec zgoščenega soka iz plodov drena, ki je vseboval preseženo vsebnost konzervansa benzojske kisline, 2 zamrznjena kosa tunine, ki sta vsebovala preseženo vsebnost konzervansa askorbinska kislina in en vzorec hot dog klobase zaradi prisotnosti nitrata. Kot neskladen je bil ocenjen 1 vzorec dekorja za slaščice, ki je bil sestavljen iz več barvnih komponent (modre in rumene rožice z zelenimi listi). Vsaka barvna komponenta dekorja je bila posebej analizirana na vsebnost umetnih barvil, v vzorcu modre komponente (modrih rožic) je bila dokaza presežena vsebnost E131, E132 in E133. V ostalih komponentah (rumene rože in zeleni listi) analizirana vsebnost umetnih barvil ni presegala z zakonodajo določene mejne vrednosti za tovrstna živila. Vsi vzorci so bili ocenjeni kot varni.

V okviru uradnega nadzora je bilo na vsebnost nekaterih nezaželenih snovi, ki so naravno prisotne v aromah in /ali sestavinah živil z aromatičnimi lastnostmi v letu 2023 odvzetih 45 vzorcev živil oziroma alkoholnih pijač, katerim so bile dodane arome in / ali sestavine živil z aromatičnimi lastnostmi. 40 vzorcev je bilo odvzetih v okviru letnega programa vzorčenja, 4 vzorci v okviru dodatnega nadzora in 1 vzorec v okviru uradnega nadzora ob uvozu. Po izvoru je bilo 13 vzorcev (28,9 %) iz Slovenije, 23 vzorcev (51,1 %) iz drugih držav EU in 9 vzorcev (20,0 %) iz držav izven EU. Rezultati preiskav so pokazali, da je bilo 44 vzorcev živil oz. alkoholnih pijač (97,8 %) glede vsebnosti analiziranih snovi v skladu z določili Uredbe (ES) št. 1334/2008. 1 vzorec pelinkovca (2,2 %) glede vsebnosti beta-azarona ni bil v skladu z določili Uredbe (ES) št. 1334/2008, ker je v vzorcu dokazana presežena mejna vrednost beta-azarona.

#### Označevanje živil

V okviru uradnega nadzora v letu 2023 je bilo **na oceno skladnosti označevanja z veljavnimi predpisi pregledanih 158 vzorcev živil**. Ocenjevali smo ustreznost označb na predpakiranih izdelkih različnih skupin živil.

Po izvoru je bilo 53 vzorcev (33,5 %) iz Slovenije, 79 vzorcev (50,0 %) iz drugih držav EU in 18 vzorcev (11,4 %) iz držav izven EU. Pri 8 vzorcih (5,1 %) poreklo izdelka ni bilo znano.

Glede navajanja informacij o živilih potrošnikom je bilo 106 pregledanih vzorcev (67,1 %), odvzetih v prometu, označenih skladno z veljavnimi predpisi, 44 vzorcev (27,8 %) je bilo v postopku pregleda označbe izdelka ocenjenih kot neskladnih. Pri 8 vzorcih (5,1 %) ocena skladnosti označbe ni bila možna.

Pregled stanja glede zagotavljanja informacij o živilih potrošnikom je imel predvsem namen, da se nosilce živilske dejavnosti pozove, naj ugotovljene neskladnosti s pravnim redom uskladijo v izrečenem roku, ki naj ne bi predstavljal posledic za potrošnika ali morebitne gospodarske škode.

**Alergeni**

V letu 2023 je bilo v okviru uradnega nadzora spremljanja skladnosti označevanja alergenov ter spremljanja varnosti živil za skupine ljudi s tovrstnimi preobčutljivostmi oz. alergijami, analiziranih 192 vzorcev živalskega in neživalskega izvora. 100 vzorcev (52,1 %) je bilo iz Slovenije, 78 (40,6 %) iz drugih držav EU, 12 vzorcev (6,3 %) je bilo po izvoru iz držav izven EU, pri 2 vzorcih (1,0 %) pa poreklo ni bilo znano.

V 6 analiziranih vzorcih (3,1%) je bilo ugotovljeno, da vsebujejo nedeklarirano prisotne alergene snovi oz. gluten in predstavljajo nevarnost za uživanje pri osebah s tovrstnimi preobčutljivostmi. Ostalih 186 vzorcev (96,6%) ni vsebovalo nedeklariranih alergenov oz. glutena; ocenjeni so bilo kot skladni.

**GSO v živilih**

**Gensko spremenjena živila rastlinskega in živalskega porekla**: Uradni nadzor nad prisotnostjo GSO v živilih je UVHVVR izvedel v sklopu monitoringa prisotnosti GSO, z namenom spremljanja stanja skladnosti z zakonodajo o živilih.

V okviru monitoringa je bilo planiranih, odvzetih in analiziranih 77 vzorcev živil rastlinskega porekla, 7 vzorcev beljakovinskih živil namenjenih športnikom ter 14 vzorcev ekoloških živil. Vsi vzorci so bili skladni z zakonodajo.

Na GSO smo analizirali tudi 6 vzorcev živil živalskega izvora (GSO). V vzorcih nismo zaznali prisotnosti GSO.

**Produkti obsevanja**

V letu 2023 je bilo v okviru uradnega nadzora na vsebnost produktov obsevanja analiziranih 26 vzorcev živil, od tega je bilo 21 vzorcev (81 %) živil rastlinskega izvora in 5 vzorcev (19 %) živil živalskega izvora.

Po izvoru so bili 3 vzorci (12 %) iz Slovenije, 6 vzorcev (23 %) iz drugih držav EU in 13 vzorcev (50 %) iz držav izven EU. Pri 4 vzorcih (15 %) je bilo poreklo neznano.

Produkti obsevanja niso bili zaznani v nobenem od 26 analiziranih vzorcev, zato so bili ocenjeni kot skladni z zakonodajo s področja obsevanja živil.

### Nadzor nad izvajalci dejavnosti

#### ŽIVILA RASTLINSKEGA IZVORA

Glede na **register primarnih pridelovalcev kmetijskih pridelkov rastlinskega izvora** v letu 2023 ni bilo pomembnejših sprememb v številu zavezancev, ki pridelujejo živila rastlinskega izvora za trg. V letu 2023 ni bilo pomembnejših sprememb v številu zavezancev, ki pridelujejo živila rastlinskega izvora za trg. Na področju registracije je bilo opravljenih 270 pregledov in ugotovljenih 29 neskladnosti. Pri izpolnjevanju higienskih standardov v primarni pridelavi je bilo leta 2023 opravljenih 232 pregledov kmetijskih gospodarstev. Neskladnost je bila ugotovljena v 16 primerih (7 %), kar je manj kot v predhodnem letu (10 %). Na področju skladnosti glede sledljivosti pridelkov pri primarnih pridelovalcih je bilo opravljenih 175 pregledov, nepravilnosti pa so bile ugotovljene v 3 primerih (< 2 %). Sledljivost nabavljenih pridelkov v primarni pridelavi je bila pregledana v 153 primerih, pri čemer neskladnosti niso bile ugotovljene. UVHVVR je preveril tudi skladnost virov vode za namakanje, vode za namakanje svežega sadja in zelenjave ter sisteme in čas namakanja po Smernicah mikrobiološkega tveganja pri pridelavi svežega sadja in zelenjave. Pri tem neskladnosti niso bile ugotovljene.

V okviru **uradnega nadzora nosilcev dejavnosti na področju predelave živil rastlinskega izvora ter distribucije živil** je inšpekcija UVHVVR v letu 2023 opravila 707 pregledov na področju proizvodnje živil, 157 pregledov na področju skladiščenja, 102 na področju pakiranja, 909 na področju trgovine na drobno, 35 na področju prodaje na daljavo, preostanek v drugih dejavnostih. Skupno je bilo opravljenih 1.735 pregledov (živila neživalskega izvora). Na področju **gostinske dejavnosti** je UVHVVR opravila 1.683 pregledov in sicer 289 na področju institucionalnih obratov javne prehrane in 84 na področju prehrane na delu, preostanek predstavljajo pregledi v gostinskih obratih. Delež skladnosti pri registraciji živilskega obrata je bil v obratih, ki se ukvarjajo s proizvodnjo in distribucijo živil 91 %, v obratih javne prehrane pa 93 %. Pri preverjanju izpolnjevanja splošnih in posebnih zahtev za prostore so bile pomanjkljivosti ugotovljene pri 23,2 % pregledanih obratov, ki se ukvarjajo z distribucijo ter pri 31,7 % obratov javne prehrane. Podobni s predhodnim letom so bili tudi rezultati glede ustreznosti dokumentacije v obratih distribucije, kjer je bilo skladnih 76,6 % obratov. V obratih javne prehrane je bilo, pri pregledu dokumentacije sklanih 71,4 % obratov (smernice dobre higienske prakse 68,3 % in lastni sistem 71,6 %). Vzpostavljen monitoring KKT je bil skladen v 82,4 % v obratih, ki se ukvarjajo s proizvodnjo in ter v 73,7 % obratih javne prehrane. Pomanjkljivo zagotavljanje sledljivosti je bilo ugotovljeno pri 11 % pregledanih obratih javne prehrane in 5,8 % obratih proizvodnje in distribucije. Notranji nadzor na področju izvajanja umika in odpoklica je bil skladen pri 90,3 % pregledanih obratov proizvodnje in distribucije.

#### ŽIVILA ŽIVALSKEGA IZVORA

**Uradni nadzor v odobrenih obratih**

UVHVVR je nadzor nad izpolnjevanjem predpisanih zahtev glede odgovornosti izvajalcev dejavnosti proizvodnje, predelave, skladiščenja in prodaje končnemu potrošniku za živila živalskega izvora izvajala na podlagi ocene tveganja, z izvedbo monitoringov in izrednega nadzora.

Frekvenca uradnega nadzora v odobrenih obratih je bila določena na podlagi analize tveganja. Nadzor se je izvajal najmanj 1x, pa do 6 x na leto. V primeru, da je bila pri pregledu odkrita neskladnost, so se lahko glede na vrsto neskladja, izvedli nadaljnji dodatni pregledi.

Preglednica: Število odobrenih obratov in klavnic 2011 – 2023:

| Število odobrenih obratov | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 |
| --- | --- | --- | --- | --- | --- | --- | --- | --- | --- | --- | --- | --- | --- |
| vsi odobreni obrati | 395 | 405 | 429 | 457 | 480 | 504 | 540 | 561 | 594 | 601 | 616 | 623 | 608 |
| klavnice rdeče meso | 47 | 53 | 59 | 66 | 73 | 77 | 77 | 78 | 81 | 85 | 84 | 86 | 85 |
| klavnice belo meso | 7 | 7 | 7 | 7 | 9 | 9 | 10 | 9 | 10 | 11 | 11 | 11 | 11 |

V odobrenih obratih za klanje živali je UVHVVR zagotovila prisotnost vsaj enega uradnega veterinarja v času izvajanja klanja in obdelave trupov živali. Večina klavnic izvaja klanje vsak delovni dan, nekatere pa le določene dni v tednu ali delujejo sezonsko. Vsaka žival ali skupina živali (perutnina, kunci), ki vstopi v prehransko verigo, je pregledana pred in po klanju z namenom ugotavljanja ustreznosti mesa za prehrano ljudi.

Preglednica: število zaklanih živali po vrstah za leto 2017, 2018, 2019 , 2020, 2021, 2022 in 2023:

| Zaklane živali | 2017 | 2018 | 2019 | 2020 | 2021 | 2022 | 2023 |
| --- | --- | --- | --- | --- | --- | --- | --- |
| Govedo | 100.928 | 99.083 | 101.246 | 102.570 | 106.089 | 104.387 | 96.661 |
| Teleta | 17.307 | 16.514 | 15.249 | 15.675 | 17.872 | 18.102 | 16.283 |
| Prašiči | 219.716 | 223.061 | 232.580 | 227.408 | 220.372 | 208.287 | 189.767 |
| Plemenske svinje | 6.659 | 1.915 | 2.203 | 1.781 | 2.208 | 2.243 | 2.035 |
| Prašički z manj kot 15 kg | 18.841 | 20.621 | 24.623 | 16.732 | 20.004 | 18.963 | 20.775 |
| Kopitarji | 1.688 | 1.069 | 1.172 | 1.078 | 1.057 | 808 | 804 |
| Ovce | 223 | 207 | 234 | 205 | 265 | 368 | 404 |
| Jagnjeta | 11.306 | 12.069 | 12.296 | 9.314 | 10.595 | 11.429 | 11.291 |
| Koze | 92 | 110 | 267 | 108 | 137 | 204 | 129 |
| Kozliči z manj kot 15 kg | 773 | 1.126 | 1.102 | 1.022 | 1.035 | 1.041 | 1.145 |
| Velika gojena divjad | 41 | 30 | 149 | 42 | 57 | 84 | 67 |

Preglednica: Proizvodnja živil živalskega izbora v odobrenih obratih (kg): 2017 – 2023

|  |  |  |  |  |  |  |  |
| --- | --- | --- | --- | --- | --- | --- | --- |
| Proizvodnja živil živalskega izvora | 2017 | 2018 | 2019 | 2020 | 2021 | 2022 | 2023 |
| Mesni izdelki | 62.208.352 | 62.529.192 | 65.287.169 | 66.806.822 | 69.474.822 | 69.884.017 | 71.788.576,40 |
| Mleto meso | 2.567.508 | 2.707.926 | 3.148.935 | 2.990.893 | 2.894.727 | 3.225.390 | 3.186.160,20 |
| Mesni pripravki | 11.384.658 | 12.834.540 | 13.389.331 | 12.685.239 | 18.871.386 | 16.484.810 | 14.719.868,20 |
| Sprejeta količina mleka | 521.860.967 | 525.298.204 | 501.441.923 | 484.506.344 | 509.450.743 | 459.290.229 | 490.608.073,40 |
| Ribiški proizvodi | 5.633.820 | 5.091.185 | 5.307.290 | 6.348.309 | 7.061.188 | 10.855.425 | 5.874.779,40 |
| Uplenjena divjad | 3.788.681 | 2.944.491 | 2.890.180 | 1.721.208 | 2.090.782 | 2.229.675 | 2.262.397,50 |
| Odpremni center za žive školjke | 212.666 | 316.873 | 465.770 | 324.132 | 458.136 | 349.647 | 74.169 |

V skladu z letnim programom plana dela 2023 je bilo v odobrenih obratih opravljenih 1.901 pregledov. Pri pregledih se je preverjalo izpolnjevanje zakonodaje na področju živil, predvsem glede izpolnjevanja higiensko tehničnih pogojev obratov, učinkovitost lastnih programov izvajalca dejavnosti, označevanje živil, sledljivost,in ravnanje z živalskimi stranskimi proizvodi. V klavnicah pa je bil poleg napisanega preverjanja poudarek tudi na zaščiti živali pri klanju.

**Uradni nadzor v registriranih obratih**

Nadzor nad registriranimi obrati (primarna pridelava živil živalskega izvora (pridelava mleka, jajc, medu; ribogojnice, plovila, školjčišča, zbiralnice mleka, zbiralnice divjadi), prodaja na drobno (mesnice, ribarnice, proizvodnja živil na mestu prodaje, prodajni avtomati), zakol manjše količine perutnine, zakol na turistični kmetiji) je UVHVVR izvajala v skladu s Planom dela UVHVVR 2023, kjer je določeno število pregledov za posamezne skupine obratov oziroma njihove dejavnosti. Izbor obratov je temeljil na podlagi ocene tveganja, zgodovine obrata, sodelovanja izvajalca dejavnosti.

V letu 2023 je bilo izvedenih 610 pregledov registriranih obratov.

Pri uradnem nadzoru nad registriranimi obrati je bilo glede na število pregledov največ primerov ugotovljenih neskladij pri higiensko tehničnimi pogoji in izvajanjem lastnih kontrol izvajalca dejavnosti.

V odobrenih obratih, ki ne izvajajo dejavnosti klanja je bilo ugotovljenih največ neskladnosti pri izpolnjevanju higiensko tehničnih zahtev, izvajanjem ter vzdrževanjem postopkov, ki temeljijo na načelih HACCP in neučinkovitim izvajanjem programov izvajalcev dejavnosti.

Pri pregledih v odobrenih obratih za klanje živali je bil zaznan največji delež neskladij pri nadzoru nad higiensko tehničnimi pogoji in izvajanje lastnih kontrol izvajalca dejavnosti.

## 4.3 KAKOVOST ŽIVIL

**4.3.1. Klavna kakovost v klavnicah - Nadzor nad govejim mesom:**

Trije inšpektorji za hrano »skupine za meso« in uradni veterinarji v klavnicah so opravili skupaj 91 pregledov v 31 klavnicah, ki koljejo govedo. Pri 52 pregledih se je preverilo razvrščanje klavnih trupov govedi in pri vseh 91 obdelava trupov govedi. Preverilo se je ustreznost dela 10 kontrolorjev.

Pri nadzoru se je preverilo pravilnost razvrščanja 1.706 klavnih trupov govedi. Pri 2 trupih je bilo ugotovljeno odstopanje za en cel razreda glede razvrščanja po mesnatosti. Pri 253 trupih so bila ugotovljena odstopanja za tretjino razreda (skupaj za razvrščanje glede mesnatosti in zamaščenosti). Ugotovljena odstopanja so bila znotraj dovoljenih mej.

Pri nadzoru nad obdelavo trupov se je preverilo pravilnost obdelave 2.160 trupov. Odstopanja so bila ugotovljena pri 104 trupih. Ugotovljena odstopanja so bila znotraj dovoljenih mej. Najpogosteje opažene napake so bile zaradi zareznin v meso oz. odrezanega dela mesa, ne ustrezno odrezanega repa, neodstranjene prepone in preveč odstranjenega vratu.

Pri nadzoru nad označevanjem trupov govedi ni bilo ugotovljenih odstopanj, kot tudi ne pri nadzoru kategorije, tehtanja/tariranja, poročanja podatkov o masi in kategoriji dobaviteljem.

**4.3.2. Klavna kakovost v klavnicah - Nadzor nad svinjskim mesom:**

Dva inšpektorja za hrano »skupine za meso« sta opravila 32 nadzorov nad pravilnostjo merjenja debeline slanine in mišice pri klavnih trupih prašičev v petih klavnicah. Preverila sta pravilnost razvrščanja 731 trupov prašičev. Ugotovljena odstopanja so bila znotraj dovoljenih mej, saj se je le pri enem trupu ugotovilo odstopanje izven dovoljenih mej. Vseeno pa se je ugotovil trend odstopanj pri merjenju debeline mišice in slanine nekoliko navzgor - večja izmerjena debelina mišice oz. slanine.

Hkrati se je opravili tudi nadzor nad obdelavo trupov prašičev. Preverilo se je 731 trupov ob 32 nadzorih. Skupaj se je ugotovilo 15 odstopanj, le v enem primeru je bilo ugotovljeno odstopanj pri obdelavi večje, kot je dovoljeno. Izrečeno je bilo ustno opozorilo po ZIN.

**4.3.3. Klavna kakovost v klavnicah - Nadzor nad perutninskim mesom:**

Trije inšpektorji za hrano »skupine za meso« so opravili 5 nadzorov v štirih klavnicah, ki koljejo perutnino. Preverilo se je razvrščanje perutninskega mesa, obdelavo trupov oz. delov perutnine in spremljanje vsebnosti vsrkane vode. V eni klavnici je bilo ugotovljeno neustrezno razvrščanje, saj so bili pri prsnem fileju ugotovljeni krvni madeži. Izrečeno je bilo ustno opozorilo po ZIN.

**4.3.4. Kakovost oljčnega olja**

V letu 2023 je bilo odvzetih 35 vzorcev oljčnega olja. 25 vzorcev je bilo analiziranih na celoten sklop parametrov (kemija, senzorična ocena in označevanja). Kemijska analiza je pokazala eno neskladnost, 11 neskladnih glede senzorične ocene ter 13 glede označevanja. 10 vzorcev je bilo odvzetih na delno analizo, ki zajema senzorično ter lahko tudi označevanje. 4 od teh vzorcev so bili neskladni glede senzorične ocene. Podanih je bilo 4 zahtev za ponovljeni oceni. Tri ocene so potrdile ustrezno poimenovanje, pri enem vzorcu je olju potekel rok uporabe pred izvedeno oceno, zato ni relevantna.

**4.3.5. Kakovost medu**

Inšpekcija UVHVVR je v letu 2023 izvedla uradno vzorčenje medu z namenom preverjanja avtentičnosti medu na slovenskem trgu, pri čemer je bilo odvzetih 25 vzorcev medu v prometu, z namenom ugotavljanja možnosti potvorb.

Vzorci so bili poslani v laboratorij Kmetijskega inštituta Slovenije. Ker laboratorij sam ne izvaja zahtevanih analiz medu na potvorbe, je le- ta v soglasju s pristojnim organom odposlal v vzorce v tuj, s strani Uprave uradno imenovan akreditiran laboratorij.

UVHVVR je skupaj odvzela 25 vzorcev različnih vrst medu v prometu. Od tega je bilo 19 vzorcev cvetličnega medu (76 % vseh odvzetih vzorcev), 3 vzorci kostanjevega medu, 1 vzorec gozdnega medu, 1 vzorec lipovega medu, in 1 vzorec akacijevega medu. Glede na mesto odvzema je bilo 10 vzorcev odvzetih pri pridelovalcih oz. v pakirnicah medu, 15 vzorcev pa v maloprodaji. Po poreklu je bilo 11 vzorcev iz Slovenije, 3 vzorci so bili mešanica medu iz EU, 10 vzorcev je bilo mešanica medu iz EU in medu, ki ni iz EU in 1 vzorec je bil po poreklu iz Kube.

Neskladnosti so bile ugotovljene pri 6 analiziranih vzorcih medu. Glede na vrsto medu, so bili vsi neskladni medovi označeni kot cvetlični med. Pet medov je po poreklu »mešanica medu iz EU in medu, ki ni iz EU«, 1 neskladen vzorec je bil med Slovenskega porekla.

Pri vseh neskladnih vzorcih je bila z analizo v laboratoriju Intertek Food Service GMBH v Nemčiji potrjena prisotnost tujih sladkorjev.

**4.3.6. Ekološka živila:**

UVHVVR je za nadzor nad ekološko shemo imenovala štiri organizacije za kontrolo in certificiranje. Njihova naloga je izvajanje rednih in izrednih pregledov pri vseh zavezancih (proizvajalcih, distributerjih, prodajalcih) z namenom preverjanja spoštovanja ekološke zakonodaje. UVHVVR izvaja nadzor nad ustreznostjo dela omenjenih organizacij. V letu 2023 je bil tako opravljen nadzor vseh imenovanih organizacij za kontrolo in certificiranje, kjer se je preverjalo izpolnjevanje predpisanih pogojev in dokumentacijo sistema kakovosti, kot tudi dokumentacijo o opravljenih kontrolah v preteklem letu. Ustreznost certificiranja so inšpektorji izvedli tudi z opazovanjem izvedbe kontrole kontrolorja organizacije za kontrolo in certificiranje na različnih področjih. Pri tem so bile ugotovljene pomanjkljivosti pri predvsem pri vodenju dokumentacije ter nepopolna navodila znotraj sistema kakovosti organizacije za kontrolo in certificiranje. V letu 2023 so organizacije za kontrolo in certificiranje certificirale 4.390 izvajalcev s področja primarne kmetijske pridelave, iz področja predelave, distribucije ter uvoznika ekoloških kmetijskih proizvodov in živil.

Zaradi hujših kršitev kot so sklicevanje na ekološki status za neskladne proizvode, ponavljajoče oziroma ne-odpravljene kršitve ter uporaba nedovoljenih praks in snovi, sta bili pri 2 izvajalcih izvedene razveljavitvi certifikatov v celoti, pri 2 certificiranih izvajalcih pa je bil izrečen začasni preklic. Šest izvajalcev dejavnosti je bilo vključenih v novo obdobje preusmeritve.

**4.3.7. Kakovost in označevanje sadja in zelenjave**

Inšpekcija je izvajala nadzor sledljivosti, označenosti in kakovosti svežega sadja in zelenjave na stojnicah, preverjala je tudi identifikacijo subjektov (registracija zavezanca), označenost prodajnega mesta, ustreznost higiene in rokovanja z živili. Izveden je bil v sklopu koordinirane akcije z drugimi nadzornimi organi (FURS, TIRS, IRSKGLR, MIRS, IRSI), ki so skupaj izvedli 612 pregledov. UVHVVR je opravil 155 pregledov. Pri 102 zavezancih. V 102 pregledih je bilo ugotovljeno stanje skladno. Pri 53 pregledih so bile ugotovljene nepravilnosti: neustrezno označevanje (tudi zavajanje glede porekla), pomanjkljivo higiensko stanje, neustrezna oz. pomanjkljiva sledljivost; odsotnost zdravstvene izjave zaposlenih, neustrezna registracija obrata. Za ugotovljene nepravilnosti so bili izrečeni naslednji ukrepi: 5 odločb o prepovedi prometa, 42 opozoril po ZIN, 5 odločb tudi z opozorili po Zakonu o prekrških, 8 plačilnih nalogov ter nekaj odstopov pristojni inšpekciji.

**4.3.8. Nadzor nad certificiranjem hmelja**

V letu 2023 je bilo uradno priznanih 13 centrov za certificiranje hmelja, ki jih imenuje Pooblaščena organizacija za certificiranje hmelja – Inštitut za hmeljarstvo in pivovarstvo Slovenije (PO - IHPS).

Skladno z letnim programom dela je bil opravljen nadzor nad PO – IHPS. Preverili so se pogoji za opravljanje certificiranja hmelja, izvajanje certificiranja in ustreznost izdanih dokumentov.

Pri pooblaščeni organizaciji IHPS je bilo ugotovljeno, da na dokumentu »Deklaracija/tehtalni list« ni navedenega kraja proizvodnje, kot je to določeno v točki 1(d) 3. člena Uredbe Komisije (ES) št. 1850/2006. Prav tako ni bilo na izdanih dokumentih (»Deklaracija/tehtalni list« in »Zapisnik o odvzemu vzorca«) navedenega kraja certificiranja.

# KRMA

## Uradni nadzor

Za področje izvajanja nadzora na področju krme je pristojna UVHVVR.

Uradni nadzor na področju krme je potekal v skladu z planom dela UVHVVR, ter smernicami in navodili za izvajanje uradnega nadzora na področju krme.

### Registracija in odobritev obratov NDPK

UVHVVR je pristojna za registracijo in odobritev obratov nosilcev dejavnosti poslovanja s krmo (NDPK), ki poslujejo v kateri koli fazi proizvodnje, predelave, distribucije, uvoza in pridelave krme v skladu z Uredbo 183/2005/ES.

V letu 2023 je bilo v registrih za krmo 75 odobrenih in 1502 registriranih obratov NDPK. To je 1,1% več kot v minulem letu.

Za različne dejavnosti na področju primarne pridelave krme in poslov povezanih z primarno pridelavo krme je bilo registriranih 50385 kmetijskih gospodarstev. V centralni evidenci kmetijskih gospodarstevse je število krmnih obratov povečalo za 1,2%.

111 obratov je imelo dovoljenje in/ali posebno dovoljenje za skladiščenje in uporabo določenih živalskih krmnih proizvodov za katere veljajo omejitve glede uporabe in krmljenja v skladu z Prilogo IV Uredbe 999/2001/ES in/ali Uredbo 1069/2009/ES.

### Nadzor nad označevanjem krme

39 vzorcev krme je bilo analiziranih na kakovostne parametre (surove beljakovine - 20, surove maščobe – 20, surovi pepel – 20, surove vlaknine – 20, kalcij – 21, natrij – 21, fosfor – 21, magnezij – 13, metionin – 10, lizin – 10). Odstopanja med označenimi vrednostmi (analitskih) sestavin in analiziranimi vrednostmi sestavin krmnih proizvodov so bila ugotovljena v 3 primerih

19 vzorcev krmil (žit, ki so v zrnju) je bilo analiziranih glede botanične čistosti. Delež botaničnih nečistoč v analiziranih vzorcih ni bil prekoračen.

Preglednica: Število dokumentiranih inšpekcijskih pregledov glede označevanja krme pri NDPK

|  |  |  |
| --- | --- | --- |
| Proizvod, na katerega se je nanašal pregled | Št. pregledov | Deklaracija  ne ustreza |
| posamično krmilo | 12 | 5 |
| krmni dodatek | 3 | 1 |
| premiks | 2 | 1 |
| krmna mešanica | 15 | 7 |
| **Skupaj** | **32** | **14** |

53 % pregledov je bilo izvedeno pri proizvajalcih krme v RS, 3 % pri uvoznikih krme iz tretjih držav in 44 % pri posrednikih, ki niso uvozniki.

Ugotovljenih je bilo 44 % neskladnih deklaracij krmnih proizvodov.

### Medicirana krma

V letu 2023 je imelo odobritev za proizvodnjo medicirane krme 9 NDPK (od tega jo je 7 nosilcev dejavnosti proizvajalo za potrebe lastnega kmetijskega gospodarstva).

Na prisotnost ostankov antibiotikov v krmi ne-ciljnih živalskih vrst je bilo analizirano 11 vzorcev krme (skupno 143 preiskav). Neskladnih vzorcev ni bilo.

Na prisotnost ostankov dovoljenih kokcidiostatikov, v krmi ne-ciljnih živalskih vrst, je bilo analizirano 47 vzorcev krme (skupno 377 preiskav), od tega je bila na 14 vzorcih krme izvedena preiskava na ostanke posameznih kokcidiostatikov, na 33 vzorcih pa preiskava na ostanke kokcidiostatikov s ti. multi metodo. Z multi metodo so zajete analize na: amonijev maduramicin, dekokvinat, diklazuril, halofuginon hidrobromid, narazin, natrijev lasalocid, natrijev monenzin, natrijev salinomicin, natrijev semduramicin, nikarbazin in robenidin hidroklorid.

V enem vzorcu krmne mešanice je bila ugotovljena presežena najvišja dovoljena vsebnost kokcidiostatika v krmi ne-ciljnih živalskih vrst, ki je bila posledica izvajanja neustreznih ukrepov za preprečevanje kontaminacije v proizvodnem obratu.

### Nezaželene in prepovedane substance, ter druge snovi

V letu 2023 je bilo v okviru programa nadzora izvedenih 746 preiskav na vsebnost mikotoksinov (aflatoksin B1, B2, G1 in G2, zearalenon (ZEA), ohratoksin A (OHA), deoksinilenol (DON), diacetoksicirpenol, HT-2 toksin, T-2 toksin, fumonizin B1 in B2, …), od tega je bilo 92 preiskav na aflatoksin B1. Dodatno je bilo na rženi rožiček in paleto alkaloidov rožička (ergometrin, ergotamin, ergozin, ergokristin, ergokriptin, ergokornin ter njihove -inine-) v pašnih/krmnih travah (senu) in v nepredelanih žitih in proizvodih iz žit analizi,rano 28 vzorcev krme (292 preiskav).

Presežene najvišje dovoljene vsebnosti glede aflatoksina B1 in rženega rožičkaniso bile ugotovljene v nobenem vzorcu. Prekoračene orientacijske vrednosti pri mikotoksinih niso bile ugotovljene.

441 preiskav je bilo izvedenih na različne anorganske onesnaževalce (flor - 16 preiskav, kadmij – 113 preiskav, arzen – 110 preiskav, svinec – 112preiskav, živo srebro – 90 preiskav, krom – 1 preiskava). Neskladnih vzorcev ni bilo.

24 vzorcev je bilo analiziranih na pesticide (paleta preiskav). Neskladnih vzorcev ni bilo.

29 vzorcev je bilo analiziranih na škodljive botanične nečistoče (paleta preiskav). Neskladnih vzorcev ni bilo.

14 vzorcev krme za čebele je bilo analiziranih na hidroksimetilfurfural (HMF). Neskladnih vzorcev ni bilo.

323 preiskav je bilo izvedenih na vsebnost aktivnih snovi krmnih dodatkov iz kategorije nutritivnih dodatkov. V petih vzorcih krmnih mešanic (v katere so bili dodani krmni dodatki - spojine elementov v sledovih) niso bile spoštovane omejitve glede najvišje dovoljene vsebnosti elementa v sledovih v krmni mešanici ciljne živalske vrste. V vzorcu krmnega dodatka (cinkova spojina) je bila analizirana prenizka vsebnost aktivne snovi (elementa v sledovih – cinka).

32 preiskav je bilo izvedenih na vsebnost aktivnih snovi krmnih dodatkov iz funkcionalne skupine antioksidantov. 1 vzorec je bil neskladen

23 vzorcev krme je bilo analiziranih na dioksine, d-p-PCB in n-d-p-PCB (paket preiskav). Neskladnih vzorcev ni bilo.

V manjšem številu so bili odvzeti tudi vzorci na analizne parametre, ki niso posebej prikazani v poročilu.

### Mikrobiološki kriteriji krme

Na prisotnost salmonele je bilo v letu 2023 pregledanih 42 vzorcev krme. En vzorec je bil neskladen.

Na prisotnost enterobakterij je bilo pregledanih 13 vzorcev krme. Neskladnih vzorcev ni bilo.

V enem vzorcu popolne krmne mešanice za pse je bila ugotovljena salmonela.

Prepoved krmljenja živalskih beljakovin

Odvzetih je bilo 68 vzorcev krme na sestavine živalskega izvora.

GSO v krmi

V okviru monitoringa GSO v krmije bilo v letu 2023 planiranih, odvzetih in analiziranih 31 vzorcev krme, od tega 15 vzorcev posamičnih krmil in 16 vzorcev krmnih mešanic.

Vzorčenje se je izvedlo v proizvodnji in prometu.

Vsi vzorci posamičnih krmil so bili skladni z zakonodajo.

En vzorec krmne mešanice označene »brez GSO« je vseboval v EU odobreno gensko spremenjeno sojo in ni bil označen v skladu z zakonodajo.

V letu 2023 je en vzorec krmne mešanice vseboval v EU odobreno gensko spremenjeno sojo, ki pa ni bila ustrezno označena. Vsi ostali vzorci krmnih mešanic so bili skladni.

### Nadzor nad izpolnjevanjem zahtev glede higiene krme

Uradni nadzor v obratih izvajalcev dejavnosti poslovanja s krmo (IDPK) se je izvajal v skladu s programom in planom dela UVHVVR, v katerem so določene naloge in frekvenca pregledov na področju uradnega nadzora krme. Pripravljena so tudi navodila in smernice za izvajanje uradnega nadzora.

Planiranih je bilo skupno 439 rednih pregledov obratov in izvajalcev dejavnosti, izvedenih je bilo skupno 334 uradnih nadzorov. V sklopu teh pregledov je bilo opravljenih 86 izrednih pregledov, kar predstavlja 34,7 % vseh pregledov. Pri nadzoru po obratih je bilo odrejenih 34 upravnih ukrepov (opozorila in odločbe) ter 8 prekrškovnih ukrepov, pri nadzoru nad skladnostjo proizvodov pa je bilo odrejenih 10 upravnih in 9 prekrškovna ukrepa.

Na podlagi rezultatov izvedenih uradnih nadzorov v obratih IDPK, se ugotavlja, da je v odobrenih in registriranih obratih največ neskladij v zvezi z vzdrževanjem stalnih pisnih postopkov na podlagi načel HACCP (pomanjkljivo izdelani HACCP oziroma HACCP ni prilagojen dejavnosti IDPK oziroma ni posodobljen), neskladnim označevanjem krme, pomanjkljivim in nepopolnim vodenjem evidenc. V posameznih primerih je bile ugotovljena pomanjkljiva higiena, neopravljen test homogenosti in dajanje neskladnega krmnega dodatka na trg.

V primarni pridelavi so bile ugotovljene pomanjkljivosti pri registraciji in neustrezna higiena skladiščenja in nepravilnosti pri vodenju evidenc, najpogosteje evidenc o zdravljenju živali in uporabi biocidov ter pomanjkljivo vodenje evidenc o sledljivosti.

Na področju neskladnosti proizvodov je največ primerov povezanih z neskladnim označevanjem krmnih proizvodov in zagotavljanjem sledljivosti. Ugotovljeni so bili posamični primeri preseženih vrednosti mineralov in mikroelementov v krmnih mešanicah.

Pri pregledanih NDPK, ki jim je bilo izdano TSE ali ŽSP dovoljenje ni bilo ugotovljenih neskladnosti.

## Stanje skladnosti

Vzorčenje krme je potekalo v skladu z letnim programom vzorčenja. Dodatno je bilo odvzetih še 25 vzorcev (poseben nadzor). Vsi vzorci krme so bili odvzeti v skladu s pravili predpisanimi v Uredbi Komisije 152/2009/ES.

V letu 2023 je UVHVVR na različnih stopnjah krmne verige, pri nosilcih dejavnosti poslovanja s krmo, odvzela 327 uradnih vzorcev krme.

Skupno je bilo ugotovljenih 22 neskladnih vzorcev krme (6,7%). Od skupnega števila izvedenih preiskav je bilo 28 neskladnih.

V spodnji tabeli so prikazane neskladni krmni proizvodi.

|  |  |  |  |
| --- | --- | --- | --- |
| **KŠV** | **vzorec** | **analiza** | **rezultat** |
| 11729723 | Koruzni drobljenec  (posamično krmilo) | Aflatoksin B1 | 0,0299 mg/kg |
| 12203260 | Popolna krmna mešanica za piščance brojlerje  (končna) | Natrijev salinomicin | 5,89 mg/kg |
| 11813415 | Popolna krmna mešanica za mačke | Jod | 20,6 mg/kg |
| 11844556 | Popolna krmna mešanica za kokoši nesnice | Selen | 0,793 mg/kg |
| 12121366 | Krmni dodatek | Arzen | 113 mg/kg |
| 11648406 | Premiks | BHT | 279 mg/kg |
| 12210947 | Popolna krmna mešanica za mačke (FR) | Selen | 0,769 mg/kg |
| 11756804 | Popolna krmna mešanica za pitanje piščancev | Selen | 1,16 mg/kg |
| 116585725 | Popolna krmna mešanica za pitanje piščancev | Selen | 0,757 mg/kg |
| 11677543 | Popolna krmna mešanica za kokoši nesnice | Selen | 1,83 mg/kg |
| 11677536 | Ječmenova silaža  (posamično krmilo) | Deoksinivalenol | 12,1 mg/kg |
| 11845379 | Zamrznjena hrana iz divjačine  (posamično krmilo) | Svinec | 12,6 mg/kg |
| 12211845 | Koruza (HR)  (posamično krmilo) | Aflatoksin B1 | 0,3613 mg/kg |
| 11819011 | Koruza (HR)  (posamično krmilo) | Aflatoksin B1 | 0,531 mg/kg |
| 11448808 | Popolna krmna mešanica za pse (GR)  (zamrznjena hrana) | Salmonela | *Salmonella Infantis* |
| 11648598 | Oves  (posamično krmilo) | Prepovedane snovi | Iztrebki glodalcev |
| 12221876 | Ječmen  (posamično krmilo) | Prepovedane snovi | Ptičji iztrebki |
| 11345954 | Popolna krmna mešanica za pse  (DE) | Surove vlaknine  Kalcij | Neskladno z navedbami na oznaki |
| 10848968 | Dopolnilna krmna mešanica za krave molznice | Fosfor  Magnezij  Natrij | Neskladno z navedbami na oznaki |
| 11294569 | Cinkov sulfat monohidrat  (PL)  (krmni dodatek) | Cink | Neskladno z navedbami na oznaki |
| 12203346 | Popolna krmna mešanica za mačke  (IT) | Surove maščobe  Surove vlaknine | Neskladno z navedbami na oznaki |
| 11648406 | Premiks | Baker  Železo  Cink | Neskladno z navedbami na oznaki |

## Ukrepi za ugotavljanje učinkovitosti

V primerih neskladnosti se izvedejo predpisani ukrepi v skladu z Uredbo 625/2017/EU, ZVMS, Zakonom o krmi, ZIN, ZUP, Uredbo o določitvi prekrškov za kršitve določb uredb Skupnosti s področja Zakona o veterinarskih merilih skladnosti in Zakonom o prekrških.

V primerih neskladnosti se izvedejo predpisani ukrepi v skladu z Uredbo 625/2017/EU, ZVMS, Zakonom o krmi, ZIN, ZUP, Uredbo o določitvi prekrškov za kršitve določb uredb Skupnosti s področja Zakona o veterinarskih merilih skladnosti in Zakonom o prekrških.

Novosti na področju krmne zakonodaje so bile predstavljene na koordinacijskih sestankih.

Izvedeno je bilo izobraževanji s področja uvozne krmne zakonodaje za CARINO.

Izvedeno je bilo izobraževanje s področja krmne zakonodaje za čebelarje na APIS sejmu.

Izvedeno je bilo izobraževanje s področja zakonodaje o krmnih dodatkih za GZS.

# NOTRANJA PRESOJA

Po programu presoj za obdobje 2021-2025 so bila v letu 2023 v 7 presojah zajeta tri področja. Na podlagi ugotovitev presoj je bilo skupno izdanih 22 priporočil za odpravo oziroma popravek razlogov neizpolnjevanja meril presoje.

Področje uvoza živil neživalskega izvora za obdobje 2021-2022 je bilo presojano v Kontrolnem središču Luka Koper in na OU Ljubljana (kontrolna točka). Izdana 4 priporočila.

V presojo na področju biološke varnosti živil so bili vključeni Sektor za hrano in krmo, OU Kranj, OU Nova Gorica in Mejna veterinarska postaja Koper-luški mejni prehod. Izdanih 9 priporočil.

Poleg presojevalnih področij po Uredbi 2017/625 (Uredba o uradnem nadzoru) je bila v letu 2023 načrtovana tudi presoja na področju Zdravil za uporabo in izjemno uporabo v veterinarski medicini. V presojo so bili vključeni Sektor za zdravje in dobrobit živali, OU Ptuj, OU Celje in OU Koper. Do konca leta je bila izvedena presoja na Sektorju za zdravje in dobrobit živali. Izdanih 9 priporočil.

# SISTEMI HITREGA OBVEŠČANJA O UGOTOVLJENIH NESKLADJIH

**Varnost živil in krme**

V Inšpekciji za varno hrano, veterinarstvo in varstvo rastlin, deluje nacionalna kontaktna točka (NKT) v sistemu hitrega obveščanja za živila in krmo – **RASFF** (Rapid Alert System for Food and Feed). Namen tega sistema je čim hitrejša izmenjava informacij med državami članicami kot tudi tretjimi državami o pošiljkah ne-varnih živilih oz. krme. Slovenija je v letu 2023 v omenjeni sistem javila 103 notifikacije. Večina se je nanašala na živila, vključno s prehranskimi dopolnili (ZIRS), od tega se jih je 30 nanašalo na prisotnost presežene mejne vrednosti za ostanke FFS. 6 pošiljk živil je bilo notificiranih zaradi ugotovljenih patogenih mikroorganizmov, 8 pošiljk zaradi neustrezne sestave (nova živila, preseženi aditivi), GSO, 8 pošiljk živil so bile notificirane zaradi prisotnih onesnaževal, 3 notifikacije so se nanašale na neustrezno krmo in 10 na neustrezne materiale namenjene za stik z živili.

UVHVVR je na svoji spletni strani objavila 133 obvestil za potrošnike o umikih in odpoklicih, pri čemer je potrebno poudariti, da se je v mesecu oktobru spremenil način obveščanja, UVHVVR je pričela z objavo vseh neskladnih rezultatov analiz, ne glede na to, ali je živilo predstavljali tveganje ali ne in ne glede na pretečenost rok uporabe.

**Zdravje rastlin**

O ugotovljenih neskladnih pošiljk rastlin, rastlinskih proizvodov in drugih predmetov UVHVVR redno obvešča druge države članice in Evropsko komisijo na način in v rokih, ki so določeni z Izvedbeno uredbo 2019/1715/EU (IMSOC uredba). Pri tem se uporablja evropski informacijski sistem hitrega obveščanja, ki je povezan in združljiv z IMSOC, zlasti TRACES NT (CHED-PP), EUROPHYT in iRASFF:

* za obveščanje o neskladnih pošiljkah rastlin, rastlinskih proizvodov in drugih predmetov na mejnih vstopnih točkah oziroma v odobrenih mestih v notranjosti se uporablja sistem CHED-PP kot sestavni del postopka pregleda pošiljke; neskladnost se evidentira v zavihku »non-compliance«;
* za obveščanje o neskladnih pošiljkah na notranjem trgu EU se uporablja sistem hitrega obveščanja iRASFF (v letu 2023 je bil sistem za področje zdravja rastlin vzpostavljen, pripravljena je bila notifikacija za seme paradižnika iz Italije zaradi potrjene navzočnoti PSTVd)

**Priloga 1**: Podatki o neskladnih pošiljkah v letu 2023

|  |  |  |  |  |  |  |
| --- | --- | --- | --- | --- | --- | --- |
| **CHED-PP** | **Država izvora** | **Vrsta blaga** | **Vrsta proizvoda** | **Razlog za zavrnitev** | **Ukrepi** | **Število pošiljk** |
| CHEDPP.SI.2023.0001075 | Egipt | Solanum tuberosum | Druge žive rastline: jedilni krompir | Navzočnost karantenskih škodljivih organizmov | Zavrnjeno | 1 |
| CHEDPP.SI.2023.0009339 | Bangladeš | Lens culinaris | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0009706 | Bangladeš | Mangifera indica | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0009334 | Bangladeš | Pisum sativum | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0009334 | Bangladeš | Capsicum frutescens | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0005379 | Egipt | Daucus | Druge žive rastline: sadje in zelenjava | Fitosanitarno spričevalo: napačne informacije | Zavrnjeno | 1 |
| CHEDPP.SI.2023.0002459 | Egipt | Daucus carota | Druge žive rastline: sadje in zelenjava | Fitosanitarno spričevalo: dodatna izjava manjka | Zavrnjeno | 1 |
| CHEDPP.SI.2023.0005271 | Egipt | Daucus carota | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0005271 | Egipt | Daucus carota | Druge žive rastline: sadje in zelenjava | Fitosanitarno spričevalo: napačne informacije | Zavrnjeno | 1 |
| CHEDPP.SI.2023.0007469 | Filipini | Mangifera indica | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0009496 | Filipini | Mangifera indica | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0005223 | Indija | Abelmoschus esculentus | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0007368 | Indija | vegetable plants | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0005223 | Indija | Coccinia grandis | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0008385 | Indonezija | Mangifera indica | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0008188 | Izrael | cut flower plants | Druge žive rastline: rezano cvetje in veje z listi | Pošiljka ni skladna z opisom na fitosanitarnem spričevalu | Zavrnjeno | 1 |
| CHEDPP.SI.2023.0005367 | Izrael | Daucus | Druge žive rastline: sadje in zelenjava | Fitosanitarno spričevalo: napačne informacije | Zavrnjeno | 1 |
| CHEDPP.SI.2023.0001365 | Jordanija | Solanum lycopersicum | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0001461 | Jordanija | Solanum lycopersicum | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0001544 | Jordanija | Solanum lycopersicum | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0001781 | Jordanija | Solanum lycopersicum | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0001740 | Jordanija | Capsicum annuum | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0001743 | Jordanija | Capsicum annuum | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0001793 | Jordanija | Capsicum annuum | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0003975 | Kamerun | Abelmoschus moschatus | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0003975 | Kamerun | Manihot | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0004082 | Kitajska | Citrus sinensis | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0004129 | Kitajska | Citrus sinensis | Druge žive rastline: sadje in zelenjava | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0007617 | Kitajska | Pinus | Plant products: sawn wood | Fitosanitarno spričevalo: dodatna izjava manjka | Zavrnjeno | 1 |
| CHEDPP.SI.2023.0007617 | Kitajska | Quercus | Plant products: sawn wood | Fitosanitarno spričevalo: dodatna izjava manjka | Zavrnjeno | 1 |
| CHEDPP.SI.2023.0004342 | Kosovo | Phaseolus vulgaris | Druge žive rastline: shranjeni proizvodi, ki lahko kalijo | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0003984 | Nigerija | Persea americana | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0009335 | Nigerija | Carica papaya | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0003984 | Nigerija | Ipomoea batatas | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0009328 | Ruanda | Mangifera indica | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0009328 | Ruanda | Passiflora edulis | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0008346 | Rusija | Malus domestica | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0008346 | Rusija | Beta vulgaris subsp. vulgaris var. cicla | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0008346 | Rusija | Mangifera indica | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0008346 | Rusija | Diospyros kaki | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0009745 | Srbija | Capsicum annuum | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0009745 | Srbija | Solanum lycopersicum | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0008389 | Turčija | Zea mays | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0008390 | Turčija | Zea mays | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0008391 | Turčija | Zea mays | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0008392 | Turčija | Zea mays | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0008393 | Turčija | Zea mays | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0008394 | Turčija | Zea mays | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0008395 | Turčija | Zea mays | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0008396 | Turčija | Zea mays | Namenjeno sajenju: semena | Fitosanitarno spričevalo: dodatna izjava neustrezna ali neveljavna | Zavrnjeno | 1 |
| CHEDPP.SI.2023.0007348 | Turčija | Pinus | Rastlinski proizvodi: žagan les | Fitosanitarno spričevalo: dodatna izjava manjka | Zavrnjeno | 1 |
| CHEDPP.SI.2023.0007348 | Turčija | Pinus | Rastlinski proizvodi: žagan les | Neskladnost s posebnimi zahtevami | Zavrnjeno | 1 |
| CHEDPP.SI.2023.0007790 | Turčija | Capsicum frutescens | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0004362 | Vietnam | Brassica juncea | Namenjeno sajenju: semena | neskladje med identifikacijsko oznako in fitosanitarnim spričevalom | Zavrnjeno | 1 |
| CHEDPP.SI.2023.0004362 | Vietnam | Camelina sativa | Namenjeno sajenju: semena | neskladje med identifikacijsko oznako in fitosanitarnim spričevalom | Zavrnjeno | 1 |
| CHEDPP.SI.2023.0004362 | Vietnam | Corchorus olitorius | Namenjeno sajenju: semena | neskladje med identifikacijsko oznako in fitosanitarnim spričevalom | Zavrnjeno | 1 |
| CHEDPP.SI.2023.0004362 | Vietnam | Cucurbita moschata | Namenjeno sajenju: semena | neskladje med identifikacijsko oznako in fitosanitarnim spričevalom | Zavrnjeno | 1 |
| CHEDPP.SI.2023.0004362 | Vietnam | Glebionis coronaria | Namenjeno sajenju: semena | neskladje med identifikacijsko oznako in fitosanitarnim spričevalom | Zavrnjeno | 1 |
| CHEDPP.SI.2023.0004362 | Vietnam | Ipomoea aquatica | Namenjeno sajenju: semena | Fitosanitarno spričevalo: rastlina ni vključena | Zavrnjeno | 1 |
| CHEDPP.SI.2023.0004362 | Vietnam | Ipomoea aquatica | Namenjeno sajenju: semena | neskladje med identifikacijsko oznako in fitosanitarnim spričevalom | Zavrnjeno | 1 |
| CHEDPP.SI.2023.0004362 | Vietnam | Ipomoea aquatica | Namenjeno sajenju: semena | Blago ni navedeno na fitosanitarnem spričevalu | Zavrnjeno | 1 |
| CHEDPP.SI.2023.0007469 | Vietnam | Hylocereus undatus | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0006943 | Združene države | les | Drugi | Lesen pakirni material brez oznake ISPM 15 | Zavrnjeno | 1 |
| CHEDPP.SI.2023.0008525 | Združeni arabski emirati | Passiflora edulis | Druge žive rastline: sadje in zelenjava | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0004601 | Združeno kraljestvo | Philodendron | Namenjeno sajenju: še ni posajeno | Fitosanitarno spričevalo: manjkajoče | Zavrnjeno | 1 |
| CHEDPP.SI.2023.0004601 | Združeno kraljestvo | zemlja | Organic | Prepovedane rastline, rastlinski proizvodi ali drugi predmeti | Zavrnjeno | 1 |

Preglednica: Število opravljenih preiskav za ohranjanje statusov, programe spremljanja in izkoreninjenje v letu 2023

|  |  |  |  |
| --- | --- | --- | --- |
| Bolezen | | Št. preiskanih vzorcev oziroma živali | Št. pozitivnih |
| Aviarna influenca | perutnina | 3762 (3980 živali) | 0 |
| divje ptice | 1113 (511 ptic) | 114 divjih ptic HPAI H5N1, dve od teh še LPAI H5N3, po 1 divja ptica LPAI H13N6 in LPAI H5N9 |
| Bolezen modrikastega jezika | govedo | 975 | 0 |
| Afriška prašičja kuga | domači prašiči | 1355 | 0 |
| 5 (preiskave abortusov) | 0 |
| divji prašiči | 909 | 0 |
| 441 (območje z visokim tveganjem) | 0 |
| Bolezen Aujeszkega | domači prašiči | 4422 | 0 |
| 5 (preiskave abortusov) | 0 |
| divji prašiči | 569 | 178 |
| Steklina | | 530 | 0 |
| Tuberkuloza | | 86.415 (tuberkulinizacija) | 0 |
| 28 (pljučnice) | 0 |
| 191 (linija klanja) | 0 |
| Enzootska goveja levkoza | | 4 | 0 |
| 5 (tumorozne spremembe) | 0 |
| Bolezen | | Št. preiskanih vzorcev oziroma živali | Št. pozitivnih |
| Bruceloza | govedo | 1337 (skupni mlečni vzorci) | 0 |
| 443 (individualno vzorčenih) | 0 |
| 17 (preiskave abortusov) | 0 |
| drobnica | 3523 | 0 |
| 10 (preiskave abortusov) | 0 |
| BSE | govedo | 5821 | 0 |
| TSE | ovce | 2532 | 0 |
| koze | 944 | 0 |

1. Izvedbena uredba Komisije (EU) 2021/620 z dne 15. aprila 2021 o določitvi pravil za uporabo Uredbe (EU) 2016/429 Evropskega parlamenta in Sveta glede odobritve statusa nekaterih držav članic, njihovih območij ali kompartmentov kot prostih bolezni in njihovega statusa necepljenja v zvezi z nekaterimi boleznimi s seznama in odobritve programov izkoreninjenja navedenih bolezni s seznama (UL L 131, 16.4.2021, str. 78–119) [↑](#footnote-ref-1)
2. Uredba (EU) 2021/690 Evropskega parlamenta in Sveta z dne 28. aprila 2021 o vzpostavitvi programa za notranji trg, konkurenčnost podjetij, vključno z malimi in srednjimi podjetji, področje rastlin, živali, hrane in krme in evropsko statistiko (program Enotni trg) ter o razveljavitvi uredb (EU) št. 99/2013, (EU) št. 1287/2013, (EU) št. 254/2014 in (EU) št. 652/2014 (UL L 153, 3.5.2021, str. 1) [↑](#footnote-ref-2)
3. Zakon o nujnih ukrepih zaradi afriške prašičje kuge pri divjih prašičih (Uradni list RS, št. 200/2020) [↑](#footnote-ref-3)